open-index/open-wikipedia-markdown huggingface dataset:
തെക്കൻ ഗുരുവായൂർ ക്ഷേത്രം

ലഘുചിത്രം|തെക്കൻ ഗുരുവായൂർ ക്ഷേത്രം|445x445ബിന്ദു|പകരം=ജില്ല  കൊല്ലംദക്ഷിണേന്ത്യയിൽ കേരളത്തിലെ കൊല്ലം ജില്ലയിൽ കരുനാഗപ്പള്ളി താലൂക്കിൽ സ്ഥിതിചെയ്യുന്ന ഒരു ഹൈന്ദവ ക്ഷേത്രമാണ് **തെക്കൻ ഗുരുവായൂർ** ശ്രീകൃഷ്ണ ക്ഷേത്രം. കൊല്ലം പട്ടണത്തിൽ നിന്ന്‌ 26 കി.മീ വടക്കുകിഴക്ക്മാറി തേവലക്കര പഞ്ചായത്തിൽ സ്ഥിതിചെയ്യുന്ന ഈ ക്ഷേത്രത്തിലെ മുഖ്യപ്രതിഷ്ഠ ചതുർബാഹു രൂപത്തിലുള്ള മഹാവിഷ്ണുവാണ്. എന്നാൽ ശ്രീകൃഷ്ണനായാണ് പ്രതിഷ്ഠാസങ്കല്പം. റോഡ്, റെയിൽ മാർഗ്ഗങ്ങളിലൂടെ ഈ ക്ഷേത്രത്തിൽ എത്തിച്ചേരാം.. ഇവിടുത്തെ *ചതുർബാഹുവായ* ഭഗവദ്സ്വരൂപം തെക്കൻ ഗുരുവായൂരപ്പനെന്നാണ് വിശ്വാസി സങ്കൽപ്പം. ദുരിതങ്ങൾ അകന്ന് ഐശ്വര്യം സിദ്ധിയ്ക്കുവാനും മോക്ഷപ്രാപ്തിയ്ക്കും ഭക്തർ ഇവിടെ ദർശനം നടത്തുന്നു. കുംഭമാസത്തിൽ തിരുവോണം നക്ഷത്രദിവസം കൊടിയേറി പത്തുദിവസം നീണ്ടുനിൽക്കുന്ന ഉത്സവമാണ് ക്ഷേത്രത്തിലെ പ്രധാന ആഘോഷം. കൂടാതെ ചിങ്ങമാസത്തിൽ അഷ്ടമിരോഹിണി*, മേടമാസത്തിൽ* വിഷു എന്നിവയും വിശേഷമാണ്. ക്ഷേത്രത്തിൽ ഉപദേവതകളായി ഗണപതി, അയ്യപ്പൻ, ശിവൻ, ദുർഗ്ഗ എന്നിവരും കുടികൊള്ളുന്നു

#### ഐതിഹ്യം
ലഘുചിത്രം|ക്ഷേത്രക്കുളം
ക്ഷേത്രത്തിനു സമീപം സ്ഥിതി ചെയ്യുന്ന **തോട്ടത്തിൽ മഠം** എന്ന ബ്രാഹ്മണ ഇല്ലവുമായി ബന്ധപ്പെട്ടതാണ് ഈ ക്ഷേത്രത്തിന്റെ ചരിത്രം. തോട്ടത്തിൽ മഠത്തിന്റെ  ഉടമസ്ഥതയിലുള്ള കുളത്തിൽ നിന്നും കണ്ടെടുത്ത ഭഗവദ്വിഗ്രഹമാണ്‌ ഇവിടെ പ്രതിഷ്ഠിച്ചിരിക്കുന്നത് എന്ന് ലഭ്യമായ രേഖകളിൽ പരാമർശിച്ചിട്ടുള്ളത്. ശ്രീകോവിലിന് വടക്കുകിഴക്കായാണ് ഈ കുളത്തിൻറെ  സ്ഥാനം. തദ്ദേശീയമായി ക്ഷേത്രം "**തോട്ടത്തിൽകുളങ്ങര**" എന്ന് അറിയപ്പെടുന്നു. ഇവിടെ പ്രതിഷ്ഠ നടത്തിയത് വില്വമംഗലം സ്വാമിയാരാണെന്ന് വിശ്വസിച്ചുവരുന്നു. ആ കഥ ഇങ്ങനെ:

#### ക്ഷേത്രത്തിലെ ആൽമരം
ലഘുചിത്രം|ക്ഷേത്രത്തിലെ ആൽമരം
ശ്രീകോവിലിന് തെക്ക് കിഴക്ക് ഭാഗത്തായി പടർന്നു പന്തലിച്ചു നിൽക്കുന്ന കൂറ്റൻ ആൽമരം സ്ഥിതി ചെയ്യുന്നു. 

##### '''ഗജരാജൻ നന്ദകുമാരൻ'''
തെക്കൻ ഗുരുവായൂർ ക്ഷേത്രത്തിലെ ആനയായിരുന്നു  ഗജരാജൻ **നന്ദകുമാരൻ.**   

1960 കളുടെ തുടക്കത്തിൽ ക്ഷേത്രത്തിൽ എത്തിയ ഈ ആന  12-12-2012  ന് ചരിഞ്ഞു 

###### '''നന്ദകുമാരന്റെ സ്മൃതി മണ്ഡപം'''
ക്ഷേത്രത്തിനു സമീപത്തായി തെക്ക് ഭാഗത്ത് സ്ഥിതി ചെയ്യുന്നു.

##### '''ഉറിയടി നേർച്ച'''
ഉറിയടി നേർച്ചയാണ്‌ പ്രധാന വഴിപാട്. ഇത് അഷ്ടമിരോഹിണി നാളിൽ നടന്നു വരുന്നു.

സന്താനഗോപാലം, ഐശ്വര്യ പൂജ എന്നിവയും പ്രധാന വഴിപടുകളാണ്.

 റെയിവേ സ്റ്റേഷൻ : ശാസ്താംകോട്ട 

ലഘുചിത്രം|225x225px|ഗജരാജൻ നന്ദകുമാരൻ 1990 കളിലെ ചിത്രം
ജി.ഹിരൺ

മലയാളത്തിലെ ഒരു റേഡിയോ പ്രക്ഷേപകനും തിരക്കഥാകൃത്തുമായിരുന്നു.ജനനം 1965ൽ കോട്ടയം ജില്ലയിലെ തലയോലപ്പറമ്പിൽ.മരണം 2017 ഏപ്രിൽ 18നു.ആകാശവാണി കോഴിക്കോട്,മഞ്ചേരി നിലയങ്ങളിൽ ട്രാൻസ്മിഷൻ എക്സിക്യൂട്ടീവും കൊച്ചി എഫ്.എം.നിലയത്തിൽ പ്രോഗ്രാം എക്സ്സിക്യൂട്ടീവുമായിരുന്നു.                                                                                                                                                                                                                         ’മൊഞ്ചും മൊഴിയും ’എന്ന പേരിൽ മാപ്പിളപ്പാട്ടിന്റെ വികാസപരിണാമങ്ങളെ ആസ്പദമാക്കി 500ഓളം എപ്പിസോഡുകളുള്ള ഗവേഷണാത്മകമായ ബൃഹദ് പരമ്പരയും,”മഹാകവി മോയിൻ കുട്ടി വൈദ്യർ”എന്ന റേഡിയോ നാടകവും എഴുതി സംവിധാനം ചെയ്തു.കൊച്ചി എഫ്.എം നിലയം പ്രക്ഷേപണം ചെയ്തുവന്ന ഭരണഘടനാമൂല്യങ്ങളെക്കുറിച്ചുള്ള ‘നീതിപൂർവ്വം’ എന്ന പ്രതിദിനപരമ്പരയുടെ അവതാരകനും നിർമ്മാതാവുമായിരുന്നു.'മഞ്ഞണിയും മലനിരയും,പൊന്നണിയും കടലലയും...' എന്നാരംഭിക്കുന്ന ,നിലയത്തിന്റെ അവതരണഗാനം രചിച്ചത് ഹിരണാണ്.
മഞ്ചേരി എഫ്.എം.നിലയം 2017 ജനുവരി 26നു പ്രഭാതപ്രക്ഷേപണം ആരംഭിച്ചപ്പോൾ മുതൽ ഈ അവതരണ ഗാനമാണ് പ്രക്ഷേപണം ചെയ്യുന്നത്.

‘കല്യാണ ഉണ്ണികൾ‘,‘കാഴ്ച്ചക്കപ്പുറം‘എന്നീ സിനിമകളുടെ തിരക്കഥ എഴുതി.ആനുകാലികങ്ങളിൽ ധാരാളം കവിതകളും പ്രസിദ്ധീകരിച്ചിട്ടുണ്ടു.

വർഗ്ഗം:മലയാളം സിനിമ
വർഗ്ഗം:റേഡിയോ പ്രക്ഷേപണം
ദക്ഷിണാഫ്രിക്കയുടെ ദേശീയഗാനം

1997 മുതലാണ് ഇന്നത്തെ ദ**ക്ഷിണാഫ്രിക്കയുടെ ദേശീയ ഗാനം** നിലവിൽ വന്നത്.  'ങ്കൊസി സികേലെൽ ഇ ആഫ്രിക' (*ആഫ്രിക്കയെ ദൈവം അനുഗ്രഹിക്കട്ടെ*),  'ഡൈ സ്റ്റെം വാൻ സ്വിദ്-ആഫ്രിക' (*ദക്ഷിണാഫ്രിക്ക വിളിക്കുന്നു*) എന്നീ സ്തുതിഗാനങ്ങളിലെ ചിലശകലങ്ങളും, അതോടൊപ്പം ചില ഇംഗ്ലീഷ് വരികടും കൂട്ടിച്ചേർത്ത ഒരു സമ്മിശ്രഭാഷാ ദേശീയ ഗാനമാണ് ഇത്.

## വരികൾ

## അവലംബം

വർഗ്ഗം:ദേശീയ ഗാനങ്ങൾ
ജിമ്മി ഏഞ്ചൽ

**ജെയിംസ് ക്രോഫോർഡ് "ജിമ്മി" എയ്ഞ്ചൽ** (ജീവതകാലം : ആഗസ്റ്റ് 1, 1899 – ഡിസംബർ 8, 1956) ഒരു അമേരിക്കൻ വൈമാനികനായിരുന്നു. വെനിസ്വേലയിൽ സ്ഥിതിചെയ്യുന്ന ലോകത്തിലെ  ഏറ്റവും വലിയ വെള്ളച്ചാട്ടമായ എഞ്ചൽ വെള്ളച്ചാട്ടം അദ്ദേഹത്തിൻറെ പേരിലാണ് അറിയപ്പെടുന്നത്.

## ജീവിതരേഖ
1899 ആഗസ്റ്റ് 1-ന് നോർത്ത് കരോലിന സ്വദേശിയായ ഗ്ലെൻ ഡേവിസ് എഞ്ചലിന്റേയും അർക്കൻസാസുകാരിയായ മാർഗരറ്റ് ബെല്ലിന്റെയും (മൂമ്പ്, മാർഷൽ) പുത്രനായി മിസ്സൗറിയിലെ സെഡാർ വാലിക്ക് സമീപം ജെയിംസ് ക്രോഫോർഡ് എയ്ഞ്ചൽ എന്ന പേരിൽ ജനിച്ചു. മാതാപിതാക്കളുടെ ആറ് മക്കളിൽ മൂത്തയാളായിരുന്നു ജിമ്മി. ക്ലിഫോർഡ്, പാർക്കർ, എഡ്ഡി, ക്ലൈഡ് എന്നിവർ സഹോദരൻമാരും ഗോൾഡി ആദ്ദേഹത്തിന്റെ ഏക സഹോദരിയുമായിരുന്നു. പിതാമഹനായ ജെയിംസ് എഡ്വേർഡ് ഏഞ്ചൽ ജീവിച്ചിരുന്നതിനാൽ ചെറുപ്പത്തിൽ ഏഞ്ചൽ കുടുംബത്തിൽ ആശയക്കുഴപ്പം ഒഴിവാക്കാൻ ക്രോഫോർഡ് എന്ന പേരിൽ അറിയപ്പെട്ടു. 20-ാമത്തെ വയസിൽ, ശേഷകാലം മുഴുവൻ അറിയപ്പെട്ടിരുന്ന "ജിമ്മി" എന്ന അപരനാമം അദ്ദേഹം സ്വീകരിച്ചു.

വെനസ്വേലയിലെ വിദൂര ഗ്രാൻ സബാന മേഖലയിലെ പർവ്വതത്തിനു മുകളിൽ നിന്ന് താഴേയ്ക്കു പതിക്കുന്ന വെള്ളച്ചാട്ടത്തേക്കുറിച്ച് 1933 നവംബർ 18 ന് ഒരു അമൂല്യമായ ധാതു തടം തിരയുന്നതിനിടയിൽ ജിമ്മി ഏഞ്ചൽ അവയുടെ മുകളിലൂടെ പറക്കുന്നതുവരെ പുറം ലോകത്തിന് അറിയില്ലായിരുന്നു.

1937 ഒക്ടോബർ 9 ന് വെള്ളച്ചാട്ടത്തിനു മുകളിൽ ഇറക്കുകയെന്ന ലക്ഷ്യത്തോടെ അദ്ദേഹം തന്റെ വിമാനവുമായി വെള്ളച്ചാട്ടത്തിനു മുകളിലൂടെ പറന്നു. അന്ന് അദ്ദേഹത്തിന്റെ ഫ്ലെമിംഗോ മോണോപ്ലെയിനിൽ രണ്ടാമത്തെ പത്നിയായ മേരി സാൻഡേഴ്‌സ്, ഗുസ്താവോ ഹെനി, ഹെനിയുടെ തോട്ടക്കാരനായ മിഗ്വേൽ ഡെൽഗഡോ എന്നിവരുമുണ്ടായിരുന്നു. വിജയകരമായ ലാൻഡിംഗ് സാദ്ധ്യതയുണ്ടായിരുന്നിട്ടുകൂടി ലാൻഡിംഗിന് ശ്രമിച്ച അദ്ദേഹത്തിന്റെ എൽ റിയോ കരോനി എന്ന വിമാനം അവസാനം ചതുപ്പ് നിലത്തിറങ്ങവേ മൂക്കുകുത്തുകയും - ചക്രങ്ങൾ ചെളിയിൽ പുതഞ്ഞ് ഒരു ടേക്ക് ഓഫ് അസാധ്യമാക്കുകയും ചെയ്തു. യാത്രക്കാർക്ക് പരിക്കേറ്റിരുന്നില്ലെങ്കിലും തെപൂയിയിൽനിന്ന് ഇറങ്ങി കമരാതയിലെ ഏറ്റവും അടുത്തുള്ള ജനവാസ മേഖലയിലേയ്ക്ക് എത്തുന്നതിനായി അവർക്ക് ദുർഘടമായ ഭൂപ്രദേശങ്ങളിലൂടെ തുഛമായ ഭക്ഷണസാധനങ്ങളുമായി 11 ദിവസത്തെ കാൽ‌നട യാത്ര ചെയ്യേണ്ടിവന്നു. അവരിൽനിന്ന് വാർത്ത പുറത്തുവന്നപ്പോൾ, ഗ്രാൻ സബാന മേഖലയോടുള്ള അന്താരാഷ്ട്ര താൽപര്യം ഗണ്യമായി വർദ്ധിക്കുകയും തുടർന്നുള്ള വർഷങ്ങളിൽ ഈ പ്രദേശത്ത് ആഴത്തിലുള്ള ശാസ്ത്രീയ പര്യവേക്ഷണത്തിലേക്ക് നയിക്കുകയും ചെയ്തു. 1970 ൽ വെനസ്വേലൻ സൈനിക ഹെലികോപ്റ്ററുകൾ വിഘടിപ്പിച്ചു താഴെയിറക്കുന്നതുവരെ അദ്ദേഹത്തിന്റെ വിമാനം 33 വർഷക്കാലം ഔയാൻതേപൂയിയിൽ തുടർന്നു. ഇന്ന്, സ്യൂഡാഡ് ബൊളിവറിലെ എയർപോർട്ട് ടെർമിനലിന് പുറത്ത് ഒരു എൽ റിയോ കരോനി പ്രദർശിപ്പിച്ചിരിക്കുന്നതു കാണാം. മറാക്കെയിലെ ഏവിയേഷൻ മ്യൂസിയത്തിൽ ഈ വിമാനം വീണ്ടും കൂട്ടിയിണക്കിയിരുന്നു.

## മരണം
1956 ഏപ്രിൽ 17 ന് പനാമയിലെ ചിരിക്വിയിലെ ഡേവിഡ് എന്ന സ്ഥലത്ത് വിമാനമിറക്കാൻ ശ്രമിക്കവേ ജിമ്മി ഏഞ്ചലിന് തലയ്ക്ക് പരിക്കേൽക്കുകയും താമസിയാതെ, അദ്ദേഹത്തിന് ഒരു ഹൃദയാഘാതം സംഭവിച്ചതോടൊപ്പം എട്ട് മാസത്തോളം വിവിധ അസുഖങ്ങൾ ബാധിക്കുകയും ചെയ്തു. ന്യുമോണിയ ബാധിച്ച് പനാമ സിറ്റിയിലെ ഗോർഗാസ് ആശുപത്രിയിൽ പ്രവേശിപ്പിക്കപ്പെട്ട അദ്ദേഹം 1956 ഡിസംബർ 8 ന്  അന്തരിച്ചു.

അദ്ദേഹത്തിന്റെ ചിതാഭസ്മം ആദ്യം കാലിഫോർണിയയിലെ ബർബാങ്കിലെ ഫോൾഡഡ് വിംഗ്സ് ദേവാലയത്തിന്റെ പ്രവേശന കവാടത്തിൽ സംസ്കരിച്ചുവെങ്കിലും അദ്ദേഹത്തിന്റെ  ആഗ്രഹപൂർത്തീകരണത്തിനായി പത്നിയും രണ്ട് ആൺമക്കളും രണ്ട് സുഹൃത്തുക്കളുംചേർന്ന് 1960 ജൂലൈ 2 ന് ചിതാഭസ്മം ഏഞ്ചൽ വെള്ളച്ചാട്ടത്തിന് മുകളിൽ വിതറി.

## അവലംബം
ദക്ഷിണാഫ്രിക്കയുടെ ദേശീയപതാക

1994 ഏപ്രിൽ 27നാണ് ആറ് വർണ്ണങ്ങളുള്ള **ദക്ഷിണാഫ്രിക്കയുടെ ദേശീയപതാക** അംഗീകരിച്ചത്. ദക്ഷിണാഫ്രിക്കയിൽ 1994 ലെ പൊതു തിരഞ്ഞെടുപ്പിന് മുന്നോടിയായി, 1928 മുതൽ ഉപയോഗിച്ച് വന്നിരുന്ന പതാകയ്ക്ക് പകരമായാണ് ഈ പുതിയ ദേശീയ പതാക രൂപകല്പന പ്രാബല്യത്തിൽ വന്നത്.ദക്ഷിണാഫ്രിക്കയിലെ അന്നത്തെ  സ്റ്റേറ്റ് ഹെറാൾഡായിരുന്ന ഫ്രെഡെറിക് ബ്രൗണ്വെലാണ് പതാക രൂപകല്പന ചെയ്തത്. വർണവിവേചനം അവസ്സാനിപ്പിച്ച് ദക്ഷിണാഫ്രിക്കയിൽ നിലവിൽ വന്ന പുതിയ ജനാധിപത്യ വ്യവസ്ഥയെ പ്രതിനിധീകരിക്കുന്നതിനായാണ് പുതിയ പതാകക്ക് രൂപം കൊടുത്തത്.

പതാകയുടെ മുകളിലും കീഴെയുമായി ഒരേവീതിയിൽ യഥാക്രമം ചുവപ്പ്, നീല നിറങ്ങളിലുള്ള നാടകളും ഇവയെ വേർത്തിരിച്ച് ഒരു ചെറു വെള്ള വരമ്പും, കൂടെ തിരശ്ചീനമായി ഇംഗ്ലീഷ് അക്ഷരമാലയില "Y" ആകൃതിയിൽ പച്ചനിറത്തിലുള്ള നാടയും  സ്ഥിതിചെയ്യുന്നു, "Y-യുടെ" കൈകൾ സ്തംഭഭാഗവുമായി സന്ധിക്കുന്നിടത്ത് ഒരു ചെറിയ മഞ്ഞ വരമ്പോടുകൂടിയ കറുത്ത സമപാർശ്വ ത്രികോണവും ഉൾപ്പെടുത്തിയിരിക്കുന്നു. ചുവപ്പ്, നീല എന്നീ നിറങ്ങളെ വേർത്തിരിക്കുന്ന വെള്ള വരമ്പും അവയ്ക്കിടയിലുള്ള പച്ച നാടയുടെയും വീതികളുടെ അനുപാതം ഇപ്രകാരമാണ്- ചുവപ്പ്:വെളുപ്പ്:പച്ച:വെളുപ്പ്:നീല = 5:1:3:1:5.

## അളവു ചിത്രം
നടുവിൽ|ലഘുചിത്രം|600x600ബിന്ദു|പതാകയുടെ നിർമ്മാണത്തിൽ സ്വീകരിക്കേണ്ട അളവുകൾ

## അവലംബം


വർഗ്ഗം:ദേശീയ പതാകകൾ
ദക്ഷിണാഫ്രിക്കൻ പ്രസിഡന്റ്

ഭരണഘടന പ്രകാരം ദക്ഷിണാഫ്രിക്കയുടെ രാഷ്ട്രത്തലവനും ഗവൺമെന്റിന്റെ അദ്ധ്യക്ഷനുമാണ്‌ **പ്രസിഡന്റ്**. 1961 മുതൽ1994വരെ, രാഷ്ട്രത്തലവൻ സ്റ്റേറ്റ് പ്രസിഡന്റ് എന്നാണ് അറിയപ്പെട്ടിരുന്നത്. സൗത്ത് ആഫ്രിക്കൻ പാർലിമന്റിന്റെ അധോസഭയായ  ദേശീയ അസംബ്ലിയാണ് പ്രസിഡന്റിനെ തിരഞ്ഞെടുക്കുന്നത്. സാധാരണയായി ഏറ്റവും കൂടുതൽ സീറ്റ് ലഭിക്കുന്ന പാർട്ടിയുടെ നേതാവാണ് പ്രസിഡന്റ് ആകാറുള്ളത്. വർണവിവേചനം അവസാനിച്ചതിനു ശേഷമുള്ള കാലത്തിൽ, തുടർച്ചയായി രണ്ട് വട്ടം പ്രസിഡന്റ് പദവിയിൽ എത്തിയത് ആഫ്രിക്കൻ നാഷണൽ കോൺഗ്രസ്സിന്റെ പ്രതിനിധികളാണ്. ഭരണഘടന പ്രകാരം 5 വർഷമാണ് പ്രസിഡന്റിന്റെ കാലാവധി പുതിയ ഭരണഘടന പ്രകാരം തിരഞ്ഞെടുക്കപ്പെട്ട ആദ്യത്തെ ദക്ഷിണാഫ്രിക്കൻ പ്രസിഡന്റാണ് നെൽസൺ മണ്ടേല. ജേക്കബ് സുമയാണ് നിലവിലുള്ള (ജൂലൈ,2017) പ്രസിഡന്റ്.

## ദക്ഷിണാഫ്രിക്കയുടെ പ്രസിഡന്റുമാർ (1994–മുതൽ)
; പാർട്ടികൾ

## അവലംബം


*
ട്രിനിറ്റി അണുവായുധ പരീക്ഷണം

ആദ്യത്തെ അണുവായുധ പരീക്ഷണത്തിൻറെ രഹസ്യനാമമാണ് **ട്രിനിറ്റി**. മാൻഹാട്ടൻ പ്രോജക്റ്റിന്റെ ഭാഗമായി 1945 ജൂലൈ 16ന് അമേരിക്കൻ സൈന്യമാണ്‌ പരീക്ഷണം നടത്തിയത്. ന്യൂ മെക്സിക്കോയിലെ സോക്കോർറോക്ക് തെക്ക് കിഴക്കായി 35 മൈൽ (56 കിലോമീറ്റർ) തെക്കു കിഴക്കു ജോർണാഡ ഡെൽ മുറെറ്റോ മരുഭൂമിയിലാണ് പരീക്ഷണം നടത്തിയത്.

ജോൺ ഡോണ്ണിയുടെ കവിതയിൽ നിന്ന് പ്രചോദനമുൾക്കൊണ്ട് ലോസ് അലാമോസ് ലബോറട്ടറിയിലെ ഡയറക്ടർ ജെ. റോബർട്ട് ഓപ്പൺഹൈമർ ആണ് ട്രിനിറ്റി എന്ന രഹസ്യനാമം നൽകിയത്. പിന്നീട് 1945 ഓഗസ്റ്റ് 9 ന് ജപ്പാനിലെ നാഗസാക്കിയിൽ സ്ഫോടനമുണ്ടാക്കിയ 'ഫാറ്റ്മാൻ' എന്ന അണുബോംബിന്റെ അതേ രൂപകൽപ്പനയിൽ "ദി ഗാഡ്ജറ്റ്" എന്ന അനൌഗ്യോകിക നാമത്തിൽ ഒരു അൾപ്സോഷ്യൻ-ഡിസൈൻ പ്ലൂട്ടോണിയം ഉപകരണമുപയോഗിച്ചായിരുന്നു പരീക്ഷണം. ഈ പരീക്ഷണത്തിൻറെ ഡയറക്ടർ കെന്നത്ത് നിക്കോൾസ് ആയിരുന്നു.
## അവലംബം

വർഗ്ഗം:മാൻഹട്ടൻ പ്രോജക്റ്റ്
വർഗ്ഗം:ആണവായുധപരീക്ഷണങ്ങൾ
വർഗ്ഗം:രഹസ്യനാമങ്ങൾ
റീം അൽ അലി രാജകുമാരി

ജോർദാനിലെ അലി ബിൻ ഹുസൈൻ രാജകുമാരന്റെ ഭാര്യയാണ് **റീം അൽ അലി രാജകുമാരി** - (English: **Princess Rym al-Ali** ).

## ആദ്യകാല ജീവിതം

1969ൽ അൾജീരിയൻ വിദേശകാര്യ മന്ത്രി ലഖ്ദാർ ബ്രാഹീമിയുടെ മകളായി ജനിച്ചു. ബ്രിട്ടനിലും അൾജീരിയയിലുമായി വളർന്നു. ഫ്രാൻസിലും അമേരിക്കയിലുമായി വിദ്യാഭ്യാസം പൂർത്തിയാക്കി. 2004 സെപ്തംബർ ഏഴിന്  അലി ബിൻ ഹുസൈൻ രാജകുമാരനെ വിവാഹം ചെയ്തു.
റീം രാജകുമാരിയും അലി ബിൻ അൽ ഹുസൈൻ രാജകുമാരനും രണ്ടു മക്കളുണ്ട്. ജലീല ബിൻത് അലിയും അബ്ദുള്ള ബിൻ അലിയും. ജോർദാനിലെ അമ്മാനിൽ ജീവിക്കുന്നു. 

## വിദ്യാഭ്യാസം
പാരിസിലെ സൊർബെന്നെ സർവ്വകലാശാലയിൽ നിന്ന് ഭൂമിശാസ്ത്രത്തിൽ ബിരുദവും ഇംഗ്ലീഷ് സാഹിത്യത്തിൽ ബിരുദാനന്തര ബിരുദവും നേടി.
1991ൽ പാരിസിലെ ഇൻസ്റ്റിറ്റിയൂട്ട് ഡി ഇറ്റിയൂഡ്‌സ് പൊളിറ്റിക്‌സ് ഡെ പാരിസ് എന്ന സ്ഥാപനത്തിൽ നിന്ന് രാഷ്ട്രമീമാംസയിൽ എംഫിൽ നേടി. 
1994ൽ കൊളംബിയ സർവ്വകലാശാലയിലെ സ്‌കൂൾ ഓഫ് ജേണലിസത്തിൽ നിന്ന് മാസ്റ്റർ ബിരുദം നേടി.

## ഔദ്യോഗിക ജീവിതം
ബിബിസി വേൾഡ് സർവ്വീസിന് വേണ്ടി യൂനൈറ്റ് നാഷൻസ് ബ്യുറോകളിൽ പ്രവർത്തിച്ചു. യുനെറ്റ്ഡ് പ്രസ് ഇന്റർനാഷണൽ, ദുബൈ ടിവി, ബ്ലൂംബെർഗ് ഇന്റർനാഷണൽ, റേഡിയോ മോൺടെ കാർളോ മൊയേൻ ഓറിയന്റ്, സിഎൻഎൻ (ലണ്ടൻ) എന്നിവയ്ക്കുവേണ്ടിയും പ്രവർത്തിച്ചു. 
2006 മുതൽ ജോർദാനിലെ റോയൽ ഫിലിം കമ്മീഷന്റെ എക്‌സിക്യുട്ടീവ് കമ്മീഷണറാണ്
. മാധ്യമ പ്രവർത്തകരെ വാർത്തെടുക്കുന്നതിനു വേണ്ടി ജോർദാൻ മീഡിയ ഇൻസ്റ്റിറ്റിയൂട്ട് എന്ന സ്ഥാനപനത്തിന്റെ സ്ഥാപകയാണ്.
## പുരസ്‌കാരങ്ങൾ
2011 ജൂലൈയിൽ, ഇറ്റലിയിലെ 32ാമത് ഇസ്ച്ചിയ ഇന്റർനാഷണൽ ജേണലിസം അവാർഡ് ചടങ്ങിൽ വെച്ച് മികച്ച അന്താരാഷ്ട്ര പത്രപ്രവർത്തക പുരസ്‌കാരം നേടി.

## അവലംബം

വർഗ്ഗം:ജോർദാൻ
വർഗ്ഗം:അറബ് ലോകം
ടുഗേലാ വെള്ളച്ചാട്ടം

**ടുഗേലാ വെള്ളച്ചാട്ടം** ദക്ഷിണാഫ്രിക്കൻ റിപ്പബ്ലിക്കിലെ ക്വാസുളു-നറ്റാൽ പ്രവിശ്യയിലുള്ള റോയൽ നാറ്റാൽ ദേശീയോദ്യാനത്തിലെ ഡ്രാക്കെൻബർഗ്ഗിൽ (ഡ്രാഗൺ പർവതനിരകൾ) സ്ഥിതി ചെയ്യുന്ന കാലാവസ്ഥാനുസൃതമായ വെള്ളച്ചാട്ടങ്ങളുടെ ഒരു സമുച്ചയമാണ്. ചില അളവുകൾ അനുസരിച്ച് ലോകത്തിലെ രണ്ടാമത്തെ ഏറ്റവും വലിയ വെള്ളച്ചാട്ടമായി പൊതുവെ കണക്കാക്കപ്പെടുന്ന ഇത് വെനിസ്വേലയിലെ ഏഞ്ചൽ വെള്ളച്ചാട്ടത്തേക്കാൾ ഉയരം കൂടിയ വെള്ളച്ചാട്ടമാണെന്ന വാദഗതികൾ നിലനിൽക്കുന്നുണ്ട്. വെള്ളച്ചാട്ടത്തിൻ്റെ അളവുകളുടെ പുനഃപരിശോധനാ സാധൂകരണം ലഭ്യമല്ല, ടുഗേലയാണോ വെനസ്വേലയിലെ ഏഞ്ചൽ വെള്ളച്ചാട്ടമാണോ ഏറ്റവും ഉയരം കൂടിയതെന്ന കാര്യത്തിൽ ഇപ്പോഴും അനിശ്ചിതത്വമുണ്ട് (രണ്ട് അളവുകളും രണ്ട് വെള്ളച്ചാട്ടങ്ങളിൽ നിന്ന് ഗണ്യമായ അകലത്തിലാണ് എടുത്തത്).

## അവലംബം

വർഗ്ഗം:ദക്ഷിണാഫ്രിക്കയിലെ വെള്ളച്ചാട്ടങ്ങൾ
പന്തനാൽ മറ്റോഗ്രോസ്സെൻസെ ദേശീയോദ്യാനം

ബ്രസീലിലെ മറ്റോ ഗ്രോസോ, മറ്റോ ഗ്രോസോ ഡൊ സുൾ സംസ്ഥാനങ്ങളിലായി സ്ഥിതിചെയ്യുന്ന ഒരു ദേശീയോദ്യാനമാണ് **പന്തനാൽ മറ്റോഗ്രോസ്സെൻസെ ദേശീയോദ്യാനം** (പോർച്ചുഗീസ്: *Parque Nacional do Pantanal Matogrossense*) . 

## സ്ഥാനം
പന്തനാൽ മറ്റോഗ്രോസ്സെൻസെ ദേശീയോദ്യാനത്തിൻറെ വിസ്തീർണ്ണം 135,606 ഹെക്ടറാണ് (335,090 ഏക്കർ). ഇത് പന്തനാൽ ബയോമിൽ നിലനിൽക്കുന്നു. സർക്കാർ ഉത്തരവ്  നമ്പർ nº 86.392 അനുസരിച്ച് 1981 സെപ്റ്റംബർ 24 നാണ് ഈ ദേശീയോദ്യാനം രൂപീകരിക്കപ്പെട്ടത്. ഇതിൻറെ ഭരണം നിർവ്വഹിക്കുന്നത് ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബയോഡൈവേർസിറ്റി കൺസർവേഷനാണ് (ICMBio).  ഈ ഉദ്യാനം, മറ്റോ ഗ്രോസോ സുളിലെ കൊറുമ്പ മുനിസിപ്പാലിറ്റി, മറ്റോ ഗ്രോസോയിലെ സെസെറസ്, പൊകോനോ എന്നീ മുനിസിപ്പാലിറ്റികളുടെ ഭാഗങ്ങളിലായി വ്യാപിച്ചുകിടക്കുന്നു.  വടക്കു ഭാഗത്ത് ഇത് ഗ്വിറ സംസ്ഥാന ഉദ്യാനവുമായി സന്ധിക്കുന്നു.  കുയ്യാബ നദി പന്തനാൽ മറ്റോഗ്രോസ്സെൻസെ ദേശീയോദ്യാനത്തിനുള്ളിലൂടെയാണൊഴുകുന്നത്.   ചപ്പാഡ ഡോസ് ഗ്വിമാറയെസ്, ഇമാസ്, സെറ ഡ ബൊഡോക്വേന ദേശീയോദ്യാനങ്ങളും സെറ ഡെ സാന്താ ബാർബറ, നാസെൻറെസ് ഡൊ റിയോ തക്വാറി, പന്തനാൽ ഡി റിയോ നീഗ്രോ സംസ്ഥാന ഉദ്യാനങ്ങൾക്കൂടി ഉൾപ്പെടുന്ന പന്തനാൽ ബയോസ്ഫിയർ റിസർവ്വിലാണ് ഈ ദേശീയോദ്യാനം സ്ഥിതിചെയ്യുന്നത്. 

## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
തെമ്പു

ഹോസ ഭാഷ സംസാരിക്കുന്ന ഒരു ദക്ഷിണാഫ്രിക്കൻ ഗോത്രമാണ് തെമ്പു. ദക്ഷിണാഫ്രിക്കൻ പ്രസിഡന്റായിരുന്ന നെൽസൺ മണ്ടേല തെമ്പു വിഭാഗക്കാരനായൊരുന്നു.
സെമ്പ്രെ വിവാസ് ദേശീയോദ്യാനം

**സെമ്പ്രെ വിവാസ് ദേശീയോദ്യാനം** (പോർച്ചുഗീസ്: *Parque Nacional das Sempre-Vivas*) ബ്രസീലിലെ മിനാസ് ഗെറൈസ് സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്.

## സ്ഥാനം
സെറാഡോ ബയോമിൽ സ്ഥിതിചെയ്യുന്ന ഈ ദേശീയോദ്യാനം 124,154 ഹെക്ടർ (306,790 ഏക്കർ) പ്രദേശത്തായി പരന്നുകിടക്കുന്നു. 2002 ഡിസംബർ 13 നു രൂപീകരിക്കപ്പെട്ട ഈ ദേശീയോദ്യാനത്തിൻറെ ഭരണച്ചുമതല  ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബയോഡൈവേർസിറ്റി കൺസർവേഷനാണ്.  ഇത് മിനാസ് ഗെറേസ് സംസ്ഥാനത്തെ ബൊക്കൈയുവ, ബ്യണോപോളിസ്, ഡയമണ്ടിന, ഒൽഹോസ്-ഡി'അഗ്വ എന്നീ മുനിസിപ്പാലിറ്റികളുടെ ഭാഗങ്ങളിലായി വ്യാപിച്ചുകിടക്കുന്നു.  2010 ൽ രൂപീകരിക്കപ്പെട്ട എസ്പിൻഹാക്കോ മൊസൈക് കൺസർവേഷൻ യൂണിറ്റിൻറെ ഭാഗമാണ് ഈ ദേശീയോദ്യാനം.

## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
ബെനിൻ നഗരം

**ബെനിൻ നഗരം** തെക്കൻ നൈജീരിയയിലെ എഡോ സംസ്ഥാനത്തിൻറെ തലസ്ഥാനമായ ഒരു നഗരമാണ്. ഇത് ബെനിൻ നദിയ്ക്ക് 40 കിലോമീറ്റർ (25 മൈൽ) വടക്കായും റോഡ് മാർഗ്ഗം ലാഗോസിനു കിഴക്ക് 320 കിലോമീറ്റർ (200 മൈൽ) അകലത്തിലുമായി സ്ഥിതിചെയ്യുന്നു. നൈജീരിയയിലെ റബ്ബർ വ്യവസായത്തിന്റെ കേന്ദ്രമായ ബെനിൻ നഗരത്തിൽ എണ്ണ ഉത്പാദനവും ഒരു പ്രധാന വ്യവസായമാണ്.

## അവലംബം

## ഗ്രന്ഥസൂചിക
* Bondarenko D. M. A Homoarchic Alternative to the Homoarchic State: Benin Kingdom of the Thirteenth - Nineteenth Centuries. *[[Social Evolution & History]]*. 2005. vol. 4, no 2. pp.&nbsp;18–88.
## പുറംകണ്ണികൾ
 

*WorldStatesmen- Nigeria

*Benin kingdom/Edo state tourism
*Story of cities #5: Benin City, the mighty medieval capital now lost without trace

വർഗ്ഗം:നൈജീരിയയിലെ നഗരങ്ങൾ
ബസ്മ ബിൻത് തലാൽ

ജോർദാൻ രാജാവായിരുന്ന തലാലിന്റെയും ഭാര്യ സൈൻ അൽ ഷറഫ് രാജ്ഞിയുടെയും ഏക മകളാണ് **ബസ്മ ബിൻത് തലാൽ** (English: Princess **Basma bint Talal**) . ജോർദാനിലെ ഹുസൈൻ രാജാവിന്റെ സഹോദരിയായ ബസ്മ, നിലവിലെ രാജാവായ കിങ് അബ്ദുള്ള രണ്ടാമന്റെ പിതൃ സഹോദരിയാണ്. ജോർദാൻ രാജകുമാരിയായാണ് ഇവർ പലപ്പോഴും പരിഗണിക്കപ്പെടുന്നത്. 

## ജനനം, പശ്ചാതലം
1951 മെയ് 11ന് ജോർദാനിലെ അമ്മാനിൽ ജനിച്ചു.
ബസ്മ ജനിച്ച് രണ്ടു മാസത്തിന് ശേഷം പിതാവ് തലാൽ ജോർദാൻ രാജാവായി. തലാലിന്റെ പിതാവ് അബ്ദുള്ള രാജാവ് ഒന്നാമൻ ഇസ്രയേലിലെ ജെറുസലേമിൽ വെച്ച് കൊല്ലപ്പെട്ടതിനെ തുടർന്നായിരുന്നു സ്ഥാനാരോഹണം. ബസ്മയ്ക്ക് ഒരു വയസ്സായ 1952ൽ ആരോഗ്യകാരണങ്ങളാൽ കിങ് തലാൽ രാജപദവി ഒഴിയാൻ നിർബന്ധിതനായി.  1972ൽ തലാൽ രാജാവ് മരണപ്പെട്ടു. തലാലിന്റെ മരണ ശേഷം ബസ്മയുടെ മൂത്ത സഹോദരൻ ഹുസൈൻ രാജാവായി, 1935 മുതൽ 1999 വരെ അദ്ദേഹം രാജാവായി വാണു. 

## വിദ്യാഭ്യാസം
അമ്മാനിലെ അഹ്ലിയ്യ ഗേൾസ് സ്‌കൂളിൽ നിന്ന് പ്രാഥമിക വിദ്യാഭ്യാസം നേടി. തുടർന്ന്, ഇംഗ്ലണ്ടിലെ ബെനെൻഡൻ സ്‌കൂൾ, ഒക്‌സ്‌ഫോർഡ് സർവ്വകലാശാല എന്നിവിടങ്ങളിൽ നിന്ന് പഠനം പൂർത്തിയാക്കി.
## വിവാഹം, ഔദ്യോഗിക ജീവിതം
1970 ഏപ്രിൽ രണ്ടിന് കേണൽ തിമൂർ ദാഗിസ്ഥാനിയെ വിവാഹം ചെയ്തു. ഈ ബന്ധത്തിൽ രണ്ടു മക്കളുണ്ട്. 
*ഫറാഹ് ദാഗിസ്ഥാനി (ജനനം 1971 മാർച്ച് 25), 2004 സെപ്തംബർ 23ന് സഊദ് അബ്ദുൽ അസീസ് സുലൈമാൻ  വിവാഹം ചെയ്തു. 
*ഗാസി ദാഗിസ്ഥാനി ( ജനനം 1974 ജൂലൈ 21),2006 സെപ്തംബർ ഏഴിന് സമൻത മഹ്ദി സൈഫി വിവാഹം ചെയ്തു. 
197ദകളുടെ അന്ത്യത്തിൽ കേണൽ തിമൂറുമായുള്ള വിവാഹം ബസ്മ വേർപ്പെടുത്തി. 198 ഏപ്രിൽ 14ന് വാലിദ് അൽ ഖുർദി എന്നയാളെ വിവാഹം ചെയ്തു. ഈ ബന്ധത്തിലും രണ്ടു മക്കളുണ്ട്.
*സഅദ് വാലിദ് ( ജനനം 1982 നവംബർ എട്ട്)
*സൈൻ അൽ ഷറഫ് വാലിദ് (ജനനം 1986 ജൂൺ 1)

## അവലംബം

## പുറം കണ്ണികൾ
*

വർഗ്ഗം:ജോർദാൻ
വർഗ്ഗം:1951-ൽ ജനിച്ചവർ
ബെനോനി

ദക്ഷിണാഫ്രിക്കയിലെ ഗൗട്ടെങ് പ്രവിശ്യയിലുള്ള ഒരു നഗരമാണ് **ബെനോനി**. ദക്ഷിണാഫ്രിക്കയിലെ ഒരു പ്രധാന വ്യാവസായിക നഗരമാണിത്. സ്വർണഘനികളും തടാകങ്ങളും ധാരാളമായുള്ള ബെനോനി, തടാകങ്ങളുടെ നഗരം എന്നാണ് പ്രാദേശികമായി അറിയപ്പെടുന്നത്. *എഖുർലേനി* നഗരസഭയുടെ ഭാഗമാണ് ബെനോനി. 2011ലെ സെൻസസ് പ്രകാരം 1,58,777 ആണ് ബെനോനിയിലെ ജനസംഖ്യ.

## അവലംബം

## പുറത്തേക്കുള്ള കണ്ണികൾ

* AllRefer Encyclopedia - Benoni, South Africa

വർഗ്ഗം:ദക്ഷിണാഫ്രിക്കൻ നഗരങ്ങൾ
സാംസങ് ഗാലക്സി

**സാംസങ് ഗാലക്സി** എന്നത് സാംസങ് രൂപകൽപ്പന ചെയ്ത്, നിർമിച്ച്, വിൽക്കുന്ന മൊബൈൽ കമ്പ്യൂട്ടിംഗ് ഉപകരണങ്ങളുടെ പരമ്പരയാണ്. ഉൽപന്നങ്ങളുടെ പട്ടികയിൽ, ഗാലക്സി പരമ്പരയിലെ മുൻനിര സ്മാർട്ഫോണായ **സാംസങ് ഗാലക്സി എസ്** സീരീസും, ടാബ്‌ലറ്റ് പരമ്പരയിലെ **സാംസങ് ഗാലക്സി ടാബ്** സീരീസും, നോട്ട് പരമ്പരയിലെ **[[സാംസങ് ഗാലക്സി നോട്ട് സീരീസ്|സാംസങ് ഗാലക്സി നോട്ട്]]** സീരീസും ഉൾപ്പെടുന്നു.

## റിലീസ് ചരിത്രം

## അവലംബം

## കുറിപ്പുകൾ


വർഗ്ഗം:സാംസങ് മൊബൈൽ ഫോണുകൾ
വർഗ്ഗം:സാംസങ് ഇലക്ട്രോണിക്സ് ഉത്പന്നങ്ങൾ
വർഗ്ഗം:സാംസങ് ഹാർഡ്‌വെയർ
ഫോർട്ട് ബ്യൂഫോർട്ട്

ദക്ഷിണാഫ്രിക്കയുടെ കിഴക്കേ പ്രൊവിൻസിലുള്ള അമതോളെ ജില്ലയിലെ ഒരു നഗരമാണ് **ഫോർട്ട് ബ്യൂഫോർട്ട്**. 2011 ലെ കണക്കനുസരിച്ച് ഇവിടത്തെ ജനസംഖ്യ 25,668 ആണ്. 1837ലാണ് ഇത് ഒരു നഗരമായിമാറിയത് പിന്നീട് 1883ൽ ഇത് ഒരു മുനിസിപ്പാലിറ്റിയായി. കാറ്റ് നദിയുടെയും ബ്രാക് നദിയുടെയും സംഗമസ്ഥാനത്തായി കെയ്സ്കമ്മ നദിയുടെയും ഗ്രേറ്റ് ഫിഷ് നദിയുടെയും ഇടയിലായാണ് ഫോർട്ട് ബ്യൂഫോർട്ട് സ്ഥിതിചെയ്യുന്നത്. അടുത്തുള്ള ആലീസ് നഗരത്തിലെ ഫോർട്ട് ഹെയർ സർവ്വകലാശാലയിലെ അദ്ധ്യാപകരുടെയും വിദ്യാർത്ഥികളുടെയും പ്രധാന താമസസ്ഥലമാണ് ഈ നഗരം. ഇത് സൾഫർ സ്പ്രിങ്സിനും അടുത്താണ്. ഈ നഗരത്തിലെ സ്ക്കൂളുകളിൽ ചരിത്രപ്രാധാന്യമുളഅള ഹെയാൽഡ്ടൌൺ കോമ്പ്രിഹെൻസീവ് സ്ക്കൂളും ഉൾപ്പെടുന്നു. 

## അവലംബം

വർഗ്ഗം:ദക്ഷിണാഫ്രിക്കയിലെ കോട്ടകൾ
ഹെയാൽഡ്ടൌൺ കോമ്പ്രിഹെൻസീവ് സ്ക്കൂൾ

ദക്ഷിണാഫ്രിക്കയിലെ ഈസ്റ്റേൺ കേപ്പ് പ്രൊവിൻസിലെ ഫോർട്ട് ബ്യൂഫോർട്ട് നഗരത്തിൽ സ്ഥിതിചെയ്യുന്ന ഒരു മെത്തോഡിസ്റ്റ് സ്ക്കൂളാണ് **ഹെയാൽഡ്ടൌൺ കോമ്പ്രിഹെൻസീവ് സ്ക്കൂൾ**. 1855 ലാണ് ഈ സ്ക്കൂൾ സ്ഥാപിതമായത്. ഇതിന്റെ ഇപ്പോഴുള്ള പേര് 1994 ലാണ് ഉണ്ടായത്. ഈ സ്ക്കൂളിന്റെ ചരിത്രത്തിലെല്ലാം ഇത് ഹെയാൽഡ്ടൌൺ എന്നാണ് അറിയപ്പെട്ടിരുന്നത്. ഇംഗ്ലണ്ടിൽനിന്നുള്ള മെത്തോഡിസ്റ്റ് മിഷണറിയായിരുന്ന ജോൺ ഐലിഫ് ആണ് ഈ സ്ക്കൂൾ സ്ഥാപിച്ചത്. 1865 ൽ ഈ സ്ക്കൂളിന്റെ പ്രവർത്തനം നിലച്ചു എന്നാൽ 1867ൽ വീണ്ടും തുറന്നത് ടീച്ചർ ട്രെയിനിംഗിനും തിയോളജിക്കും വേണ്ടിയുള്ള സ്ക്കൂളായാണ്. 1880 ൽ തിയോളജി സ്ക്കൂൾ മറ്റൊരിടത്തേക്ക് മാറ്റിസ്ഥാപിച്ചു. പിന്നീട് ടീച്ചർ ട്രെയിനിംഗ്സ്ക്കൂൾ മാത്രമാണിവിടെയുണ്ടായിരുന്നത്. 1898 ലാണ് പെൺകുട്ടികളെ ഇവിടെ പ്രവേശിപ്പിച്ചുതുടങ്ങിയത്. 1925 ൽ ഹൈസ്ക്കുൾ കൂട്ടിച്ചേർത്തു. 1953 ലെ ബൻടു എഡ്യുക്കേഷൻ നിയമപ്രകാരം 1956 ൽ ഈ സ്ക്കൂൾ സർക്കാർ ഏറ്റെടുത്തു. ഹോസ്റ്റലുകൾ മെത്തോഡിസ്റ്റ് ചർച്ചിന്റെ അധീനതയിൽ തന്നെയായിരുന്നു. 1967 ൽ ഇവിടെ 761 കുട്ടികൾക്ക് പ്രവേശനം നൽകി.   

ഇവിടെ പഠിച്ച പ്രധാനപ്പെട്ട വ്യക്തികൾ
* നെൽസൺ മണ്ടേല (1937 മുതൽ) അദ്ദേഹത്തിന്റെ ഇളയ സഹോദരനും
* റോബർട്ട് സൊബുക്വേ (1924 - 1978) പാൻ ആഫ്രിക്കൻ കോൺഗ്രസിന്റെ സ്ഥാപകൻ
* റെയ്മണ്ട മ്ഹിൽബ, ആഫ്രിക്കൻ നാഷണൽ കോൺഗ്രസ് നേതാവ്
* ജൊനാതൻ മെൽഹോ റയോ, പാൻ ആഫ്രിക്കനിസ്റ്റ് പാർട്ടി അംഗം 81-ാം വയസ്സിൽ 1995 ൽ മരിച്ചു.

## അവലംബങ്ങൾ
* Methodist school survives challenges over 150 years
* D. G. L. Cragg: *Healdtown Institution.* in: Nolan B. Harmon (ed.): *The Encyclopedia of World Methodism.* The United Methodist Publishing House, Nashville 1974, pp. 1101f
* Nelson Mandela: *Long Walk to Freedom. The Autobiography of Nelson Mandela.* Abacus, London 2005, pp. 43-50

വർഗ്ഗം:ദക്ഷിണാഫ്രിക്കയിലെ വിദ്യാഭ്യാസം
സാങ്കേതിക വിദ്യാഭ്യാസ വകുപ്പ്

കേരള സർക്കാറിന് കീഴിൽ പ്രവർത്തിക്കുന്ന ഉന്നത വിദ്യാഭ്യാസ വകുപ്പുകളിലൊന്നാണ് സാങ്കേതിക വിദ്യാഭ്യാസ വകുപ്പ്( The Department of Technical Education (DTE)). വിദ്യാഭ്യാസ മന്ത്രിക്ക് കീഴിലാണ് ഈ സ്ഥാപനവും പ്രവർത്തിക്കുന്നത്. 12 സർക്കാർ എഞ്ചിനീയറിംഗ് കോളേജുകളുടെയും 49 പോളിടെക്നിക്കുകളുടെയും 3 ഫൈൻസ് ആർട്സ് കോളേജ്,29 സാങ്കേതിക ഹൈസ്കൂൾ ( ടെക്നിക്കൽ ഹൈസ്കൂൾ), 17 സർക്കാർ വ്യാപാര സ്ഥാപനങ്ങൾ, 42 ടൈലറിംഗ് & ഗാർമെൻറ് കേന്ദ്രങ്ങൾ,4 തൊഴിലധിഷ്ഠിത പരിശീലന കേന്ദ്രങ്ങൾ എന്നിവ ഈ വകുപ്പിന് കീഴിൽ പ്രവർത്തിക്കുന്നു

## അവലംബം
യുഎസ് എയർവേസ്

2015 ഏപ്രിൽ 8-നു പ്രവർത്തനങ്ങൾ അവസാനിപ്പിച്ച പ്രമുഖ അമേരിക്കൻ എയർലൈനാണ് യുഎസ് എയർവേസ്. ഫെഡറൽ ഏവിയേഷൻ അഡ്മിനിസ്ട്രേഷൻ യുഎസ് എയർവേസിനും അമേരിക്കൻ എയർലൈൻസിനും കൂടി ഒരു സിംഗിൾ ഓപ്പറേറ്റിംഗ് സർട്ടിഫിക്കറ്റ് (എസ്ഒസി) നൽകിയപ്പോഴാണ് ഇത് സംഭവിച്ചത്. ഈ രണ്ട് എയർലൈനുകളും ലയിച്ചു. യുഎസ് എയർവേസ് സ്റ്റാർ അലയൻസിൽ അംഗമായിരുന്നു, മാർച്ച്‌ 2014-ൽ വൺവേൾഡിൽ അഫിലിയേറ്റ് അംഗമായി.
 
2013 ഫെബ്രുവരിയിൽ യുഎസ് എയർവേസും അമേരിക്കൻ എയർലൈൻസും ലയിച്ചു ലോകത്തിലെ ഏറ്റവും വലിയ എയർലൈൻ രൂപീകരിക്കാനുള്ള പദ്ധതി പ്രഖ്യപ്പിക്കപ്പെട്ടു.  യുഎസ് എയർവേസിൻറെയും അമേരിക്കൻ എയർലൈൻസിൻറെയും ഉടമസ്ഥ കമ്പനികൾ 2013 ഡിസംബർ 9-നു ലയിച്ചു. 
 
## ചരിത്രം
 
ഡു പോന്റ് സഹോദരങ്ങളായ റിച്ചാർഡ്‌ ഡി. ഡു പോന്റ്, അലക്സിസ് ഫെലിക്സ് ഡു പോന്റ് ജൂനിയർ, സിഇഒ സ്റ്റീവൻ ഗാർഡ്നർ എന്നിവർ ചേർന്നു ആരംഭിച്ച ഓൾ അമേരിക്കൻ ഏവിയേഷൻ ഐഎൻസി എന്ന കമ്പനി രൂപീകരിച്ചതു മുതൽ യുഎസ് എയർവേസിൻറെ ചരിത്രം ആരംഭിക്കുന്നു. പിറ്റ്സ്ബെർഗ് ആസ്ഥാനമായി പ്രവർത്തിക്കുന്ന എയർലൈൻ 1939-ൽ ഓഹിയോ റിവർ വാലിയിലേക്ക്‌ സർവീസ് നടത്തിയിരുന്നു. 1949-ൽ കമ്പനിയെ പുനർനാമം ചെയ്തു ഓൾ അമേരിക്കൻ എയർവേസ് ആയി, 1953-ൽ അല്ലെഘെനി എയർലൈൻസ്‌ എന്നാക്കി. 
 
1973-ൽ യാത്രക്കാരുടെ എന്നതിൽ ലോകത്തിലേ ഏറ്റവും വലിയ ഒൻപതാമത്തെ എയർലൈൻസായിരുന്നു. വികാസത്തിൻറെ കൂടെ വേദനകളും കൂടി: 1970കളിൽ അല്ലെഘെനി എയർലൈൻസിനെ ഉപഭോക്താ നിരാശയുടെ കാരണത്താൽ അഘോണി എയർ എന്ന് കളിയാക്കി വിളിച്ചു. 
 
അല്ലെഘെനി എയർലൈൻസും ഹെൻസൺ എയർലൈൻസും തമ്മിലുണ്ടാക്കിയ ധാരണയാണ്, ഇന്ന് വളരെ പ്രഭലമായി ഉപയോഗിക്കപ്പെടുന്ന, വ്യോമയാന രംഗത്തെ ആദ്യ കോഡ്ഷെയർ ധാരണകൾ. 

1979-ൽ അല്ലെഘെനി എയർലൈൻസ് പേര് യുഎസ്എയർ എന്നാക്കിമാറ്റി. . 1997-ൽ യുഎസ്എയർ പുനർനാമം ചെയ്തു യുഎസ് എയർവേസ് എന്നാക്കി. 
## കോഡ്ഷെയർ ധാരണകൾ
 
2014 ജൂണിലെ നിലയനുസരിച്ചു യുഎസ് എയർവേസുമായി കോഡ്ഷെയർ ധാരണകളുള്ള എയർലൈനുകൾ ഇവയാണ്:  എയർ ബെർലിൻ, അമേരിക്കൻ എയർലൈൻസ്‌, ബ്രിട്ടീഷ്‌ എയർവേസ്, ഫിൻഎയർ, ഹവായിയൻ എയർലൈൻസ്‌, ഐബീരിയ, ഖത്തർ എയർവേസ്, റോയൽ ജോർദാനിയൻ, ടിഎഎം എയർലൈൻസ്‌.   
 
## അവലംബം
 
വർഗ്ഗം:വിമാനസർവീസുകൾ
വർഗ്ഗം:ഇന്തോനേഷ്യ
മുന അൽ ഹുസൈൻ

ജോർദാനിലെ അബ്ദുള്ള രണ്ടാമൻ രാജാവിന്റെ മാതാവും ഹുസൈൻ രാജാവിന്റെ രണ്ടാമത്തെ ഭാര്യയുമായിരുന്നു **മുന അൽ ഹുസൈന്** - English: **Princess Muna al-Hussein** (born **Antoinette Avril Gardiner**;‍. ജനനം കൊണ്ട് ബ്രിട്ടീഷ് പൗരയാണ്. **ആന്റോയിനെറ്റ് അവ്രിൽ ഗാർഡിനര്**‍ (**Antoinette Avril Gardiner**) എന്നാണ് പഴയ പേര്. ജോർദാനിലെ ഹുസൈൻ രാജാവ് വിവാഹം ചെയ്തതിന് ശേഷം മുന അൽ ഹുസൈൻ എന്ന് പേരു മാറ്റുകയായിരുന്നു.

## ആദ്യകല ജീവിതം
1941 ഏപ്രിൽ 25ന് ഇംഗ്ലണ്ടിലെ ചെൽമോൺഡിസ്റ്റണിൽ ജനിച്ചു. ഡോറിസ് എലിസബത്ത്, വാൾട്ടർ പേർസി ഗാർഡിനർ എന്നിവരുടെ മകളാണ്. മലേഷ്യയിലെ കോലാലാംപൂരിലുള്ള ബ്രൂണെ സ്‌കൂളിൽ പഠിച്ചു. ഇവരുടെ മുത്തച്ഛൻ ബ്രിട്ടീഷ് ആർമിയിലെ മുതിർന്ന ഉദ്യോഗസ്ഥനായിരുന്നു..
## വിവാഹം, കുടുംബം

ലോറൻസ് ഓഫ് അറേബ്യ എന്ന സിനിമയുടെ സെക്രട്ടേറിയൻ അസിസ്റ്റന്റായിരുന്ന ഗാർഡിനർ സിനിമ സെറ്റിൽ  വെച്ചാണ് ഹുസൈൻ രാജാവുമായി കണ്ടുമുട്ടുന്നത്. ഗാർഡിനറുടെ പിതാവ് ജോർദാനിൽ മിലിട്ടറി ഉപദേശകനായ പ്രവർത്തിക്കുന്ന സമയത്താണ് ഇവർ തമ്മിൽ കണ്ടുമുട്ടിയതെന്നും റിപ്പോർട്ടുണ്ട്. 1961 മെയ് 25ന് ജോർദാനിലെ അമ്മാനിൽ വെച്ച് ഹുസൈൻ രാജാവും ഗാർഡിനറും വിവാഹിതരായി. 
ഇവർക്ക് നാലു മക്കളുണ്ട്
*നിലവിലെ രാജാവായ കിങ് അബ്ദുള്ള രണ്ടാമൻ (ജനനം 1962)
*ഫൈസൽ (ജനനം 1963)
*ആയിശ, സൈൻ (ഇവരുവരും 1968ൽ)
ഹുസൈൻ രാജാവും മുന രാജ്ഞിയും 1972ൽ വിവാഹ മോചിതരായി.
## പ്രവർത്തനങ്ങൾ
ജോർദാനിലെ നഴ്‌സുമാരുടെ ക്ഷേമത്തിനായി പ്രവർത്തിക്കുന്നു. നഴ്‌സുമാർക്കായി പ്രിൻസസ് മുന സ്‌കോളർഷിപ്പ് ഏർപ്പെടുത്തി. 1962ൽ പ്രിൻസസ് മുന കോളേജ് ഓഫ് നഴ്‌സിങ് എന്ന സ്ഥാപനം ആരംഭിച്ചു. ഈ സ്ഥാപനം ഇപ്പോൾ പ്രിൻസസ് മുന കോളേജ് ഓഫ് നഴ്‌സിങ് ആൻഡ് അല്ലൈഡ് ഹെൽത്ത് സയൻസ് എന്ന പേരിൽ ആണ് അറിയപ്പെടുന്നത്.

## അവലംബം

വർഗ്ഗം:ജോർദാൻ
വർഗ്ഗം:ജോർദാനിലെ രാജ്ഞിമാർ
ആം ഹോൾഡിങ്‌സ്

ഒരു ബ്രിട്ടീഷ് ബഹുരാഷ്ട്ര സെമികണ്ടക്ടർ, സോഫ്റ്റ് വെയർ എന്നിവയുടെ ഡിസൈൻ കമ്പനിയാണ് **ആം ഹോൾഡിംഗ്സ്** (ARM). സോഫ്റ്റ്ബാങ്ക് ഗ്രൂപ്പിന്റെ  ഉടമസ്ഥതയിലുള്ള ഈ കമ്പനിയുടെ ആസ്ഥാനം കേംബ്രിഡ്ജിലാണ്. ആം ഹോൾഡിംഗ്സിന്റെ പ്രാഥമിക ബിസിനസ് ആം പ്രോസസ്സർ ഡിസൈൻ ചെയ്യുന്നതിലാണ്. അതുകൂടാതെ DS-5, റിയൽ‌വ്യൂ, കെയ്‌ൽ എന്നിവയുടെ ബ്രാൻഡുകൾ, സിസ്റ്റങ്ങളും പ്ലാറ്റ്‌ഫോമുകളും, സിസ്റ്റം-ഓൺ-എ-ചിപ്പ് (SoC) ഇൻഫ്രാസ്ട്രക്ചർ, സോഫ്റ്റ്‌വേർ എന്നിവയ്‌ക്ക് കീഴിലുള്ള സോഫ്റ്റ്‌വെയർ വികസന ഉപകരണങ്ങളും ഇത് രൂപകൽപ്പന ചെയ്തുവരുന്നു. ഒരു "ഹോൾഡിംഗ്" കമ്പനി എന്ന നിലയിൽ, മറ്റ് കമ്പനികളുടെ ഓഹരികളും ഇതിലുണ്ട്. ഇത് മൊബൈൽ ഫോണുകളിലെയും (സ്മാർട്ട്‌ഫോണുകൾ അല്ലെങ്കിൽ മറ്റെന്തെങ്കിലും) ടാബ്‌ലെറ്റ് കമ്പ്യൂട്ടറുകളിലെയും പ്രോസസ്സറുകൾക്ക് വിപണിയിൽ ആധിപത്യമുള്ളതായി കണക്കാക്കപ്പെടുന്നു. ഈ കമ്പനി ഏറ്റവും അറിയപ്പെടുന്ന "സിലിക്കൺ ഫെൻ" കമ്പനികളിൽ ഒന്നാണ്.

## അവലംബം

വർഗ്ഗം:കമ്പനികൾ
വർഗ്ഗം:അർദ്ധചാലക ഉപകരണങ്ങൾ
വർഗ്ഗം:ആം ഹോൾഡിംഗ്സ്
സെറ ഡൊ ഡിവൈസർ ദേശീയോദ്യാനം

**സെറ ഡൊ ഡിവൈസർ ദേശീയോദ്യാനം** (പോർച്ചുഗീസ്: *Parque Nacional da Serra do Divisor*) 8,463 ചതുരശ്ര കിലോമീറ്റർ (3,268 ചതുരശ്ര മൈൽ) വിസ്തീർണ്ണമുള്ള പെറുവിയൻ അതിർത്തിയോട് ചേർന്ന് ബ്രസീലിന്റെ പടിഞ്ഞാറേ അറ്റത്തായി ആക്രെ സംസ്ഥാനത്തു സ്ഥിതി ചെയ്യുന്ന ഒരു ദേശീയോദ്യാനമാണ്. സമുദ്രനിരപ്പിൽനിന്ന് 609 മീറ്റർ ഉയരത്തിൽ സംസ്ഥാനത്തെ ഏറ്റവും ഉയരമുള്ള ഭാഗത്താണ് ഈ ദേശീയോദ്യാനം നിലനിൽക്കുന്നത്.1998 മുതൽ ഒരു പരീക്ഷണാത്മക ലോകപൈതൃക സ്ഥാനമായി ബ്രസീൽ ഗവൺമെന്റ് ഈ ദേശീയോദ്യാനത്തെ നാമനിർദ്ദേശം ചെയ്തിരുന്നു.

## സ്ഥാനം
സെറ ഡൊ ഡിവൈസർ ദേശീയോദ്യാനം ആക്രെ സംസ്ഥാനത്തെ റോഡ്രിഗ്വെസ് ആൽവെസ് (13.45%), പോർട്ടോ വാൾട്ടർ (26.99%), മരെച്ചാൽ തൌമാറ്റുർഗോ (4.73%), മാൻഷ്യോ ലിമ (31.71%) ക്രൂസെയ്റോ ഡൊ സുൾ (23.12%) എന്നീ മുനിസിപ്പാലിറ്റികളിലായി വിഭജിക്കപ്പെട്ടു കിടക്കുന്നു. ഈ ദേശീയോദ്യാനത്തിൻറെ ആകെ വിസ്തീർണ്ണം 846,633 ഹെക്ടറാണ്s (2,092,080 ഏക്കർ).  ഇതിൻറെ പടിഞ്ഞാറൻ അതിർത്തിയിൽ സെറാ ഡിവൈസർ മലനിരകൾക്കു സമാന്തരമായി പെറുവിൻറെ അതിർത്തിയാണ്. ഇതിൻറെ തെക്കുകിഴക്കൻ അതിർത്തിയിൽ ആൽട്ടോ ജുറാ എക്സ്ട്രാക്ടിവ് റിസർവ് സ്ഥിതിചെയ്യുന്നു.  

## അവലംബം
ഡൊഡോമ

**ഡൊഡോമ**, ഔദ്യോഗികമായി ഡൊഡോമ അർബൻ ജില്ല ടാൻസാനിയയുടെ ദേശീയ തലസ്ഥാനവും ദോദോമ മേഖലയുടെ തലസ്ഥാനവുമാണ്. ഈ നഗരത്തിലെ ജനസംഖ്യ 410,956 ആണ്.

## ഭൂമിശാസ്ത്രം
രാജ്യത്തിൻറെ ഏകദേശം മദ്ധ്യത്തിലായി നിലനിൽക്കുന്ന ഈ നഗരത്തിൻറെ അക്ഷാംശ രേഖാംശങ്ങൾ  ആണ്. ഇത് ടാൻസാനിയയുടെ പഴയ തലസ്ഥാനമായിരുന്ന ദാർ എസ് സലാമിൽനിന്ന്  പടിഞ്ഞാറായും കിഴക്കൻ ആഫ്രിക്കൻ കമ്യൂണിറ്റിയുടെ തലസ്ഥാനമായ അരുഷയിൽ നിന്ന്   തെക്കായുമാണ് സ്ഥിതിചെയ്യുന്നത്. മ്റ്റെറയിലൂടെ ഇരിങ്ങയുടെ 259 കിലോമീറ്റർ (161 മൈൽ) വടക്കുമാറിയാണ് ഇതിൻറെ സ്ഥാനം. ഈ നഗരത്തിൻറെ ആകെ വിസ്തീർണ്ണം 2,669 ചതുരശ്ര കിലോമീറ്റർ (1,031 ചതുരശ്ര മൈൽ) ആണ്. ഇതിൽ 625 ചതുരശ്ര കിലോമീറ്റർ (241 ചതുരശ്ര മൈൽ) നഗരവത്കൃതമാണ്.

## ചിത്രശാല

File:Dodoma Train Station.JPG|Dodoma Train Station
File:Klb_dodoma.jpg|The Anglican Church in Dodoma
File:Dodoma Shops.JPG|Typical Shops in Dodoma
File:Central Dodoma.JPG|Central Dodoma
File:Dodoma Central Mosque.JPG|Dodoma Central Mosque
File:Dodma Airport.JPG|Dodoma Airport


## അവലംബം

വർഗ്ഗം:ആഫ്രിക്കയിലെ തലസ്ഥാനങ്ങൾ
ഫാൻ തി കിം ഫുക്

വിയറ്റ്നാമീസ്-കനേഡിയൻ വനിതയാണ് **ഫാൻ തി കിം ഫുക്**. 2 ഏപ്രിൽ 1963 നാണ് ജനിച്ചത്. അനൗദ്യോഗികമായി **നാപാം പെൺകുട്ടി** എന്നറിയപ്പെടുന്നു. 8 ജൂൺ 1972 ന് വിയറ്റ്നാം യുദ്ധമുഖത്തുനിന്ന് എടുത്ത പുലിറ്റസർ അവാർഡ് നേടിയ ചിത്രത്തിലെ ഒമ്പതുവയസ്സുള്ള പെൺകുട്ടിയായാണ് ഫാൻ തി കിം ഫുക് അറിയപ്പെട്ടത്. ഏപി ഫോട്ടോഗ്രാഫറായ നിക് ഉട്ട് ആണ് ട്രാങ്ങ് ബാങ്ങിൽ വച്ച് ഈ ചിത്രമെടുത്തത്.  തെക്കേ വിയറ്റ്നാമിലുണ്ടായ നാപാം ബോംബാക്രമണത്തിൽ ശരീരത്തിൽ വലിയ തോതിൽ പൊള്ളലേറ്റ് പൂർണ്ണ നഗ്നയായി റോഡിലൂടെ പലായനം ചെയ്യുകയായിരുന്നു ഫാൻ തി കിം ഫുക് ഈ ചിത്രത്തിൽ. 

## References

വർഗ്ഗം:1963-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
മറകെലെ ദേശീയോദ്യാനം

ദക്ഷിണാഫ്രിക്കയിലെ ലിംപൊപൊ പ്രൊവിൻസിലെ വാട്ടർബെർഗ്ഗ് ജൈവമണ്ഡലത്തിന്റെ ഭാഗമായ ദേശീയോദ്യാനമാണ് **മറകെലെ ദേശീയോദ്യാനം** (ക്രാൻസ്ബെർഗ്ഗ് ദേശീയോദ്യാനം എന്നറിയപ്പെട്ടിരുന്നു).   

## References

## പുറത്തേക്കുള്ള കണ്ണികൾ
* Marakele National Park
* Marakele Contractual National Park 
* http://www.sanparks.co.za/about/news/default.php?id=55912 
വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ദക്ഷിണാഫ്രിക്കയിലെ ദേശീയോദ്യാനങ്ങൾ
ടേബിൾ മൌണ്ടൻ ദേശീയോദ്യാനം

ദക്ഷിണാഫ്രിക്കയിലെ കേപ്പ് ടൗണിൽ സ്ഥിതിചെയ്യുന്ന ു ദേശീയോദ്യാനമാണ് **ടേബിൾ മൗണ്ടൻ ദേശീയോദ്യാനം**. ഇത് **കേപ്പ് പെനിൻസുല ദേശീയോദ്യാനം** എന്ന പേരിലും അറിയപ്പെടുന്നു. 1998 മെയ് 29 നാണ് ഈ ദേശീയോദ്യാനം പ്രഖ്യാപിക്കപ്പെട്ടത്. ടേബിൾ മൗണ്ടൻ ശൃംഖലയിലെ ജൈവവൈവിദ്ധ്യം സംരക്ഷിക്കുക എന്നതാണ് ഈ ദേശീയോദ്യാനത്തിന്റെ പ്രധാന ഉദ്ദേശം. സൌത്ത് ആഫ്രിക്കൻ നാഷണൽ പാർക്സ് എന്ന സംഘടനയാണ് ഈ ദേശീയോദ്യാനവും പരിപാലിക്കുന്നത്. ഈ ദേശീയോദ്യാനം യുനെസ്കോ കേപ്പ് ഫ്ലോറൽ റീജിയൺ ലോകപൈതൃക സ്ഥാനത്തിലുൾപ്പെടുന്നു.  

ദേശീയോദ്യാനത്തിന് പേരിനു കാരണമായ ടേബിൾ മൗണ്ടൻ, ആഫ്രിക്കയുടെ ഏറ്റവും തെക്കുപടിഞ്ഞാറൻ അറ്റമായ കേപ്പ് ഓഫ് ഗുഡ് ഹോപ്പ് എന്നിങ്ങനെയുള്ള പ്രധാന സ്ഥലങ്ങൾ ഈ ദേശീയോദ്യാനത്തിലുൾപ്പെടുന്നു. 

## അവലംബം
വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ദക്ഷിണാഫ്രിക്കയിലെ ദേശീയോദ്യാനങ്ങൾ
റോബെർട്ട് സൊബുക്വേ

[ലഘുചിത്രം|House on [റോബൻ ദ്വീപ്|Robben Island where Sobukwe was kept in solitary confinement]]
ദക്ഷിണാഫ്രിക്കയിലെ പ്രധാന രാഷ്ട്രീയ പ്രവർത്തകനായിരുന്നു **റോബെർട്ട് മംഗളിസൊ സൊബുക്വേ** (ജനനം 5 ഡിസംബർ 1924 , മരണം 27 ഫ്രെബ്രുവരി 1978). ദക്ഷിണാഫ്രിക്കയിലെ വർണ്ണവിവേചനത്തിനെതിരായി പാൻ ആഫ്രിക്കനിസ്റ്റ് കോൺഗ്രസ് സ്ഥാപിച്ചത് ഇദ്ദേഹമാണ്. സൗത്താഫ്രിക്കൻ ബ്രോഡ്കാസ്റ്റിംഗ് കോർപ്പറേഷന്റെ ഗ്രേറ്റ് സൗത്താഫ്രിക്കൻസ് പട്ടികയിൽ 42 -ാമതായി സൊബുക്വേ 2004ൽ ഇടംപിടിച്ചു.

വർണ്ണവിവേചന സർക്കാർ സൊബുക്വേ വളരെ അപകടകാരിയായാണ് കരുതിയിരുന്നത്. "സൊബുക്വേ നിയമം" എന്ന ഒരു വകുപ്പുപോലും നിയമത്തിൽ ഉണ്ടാക്കിയിരുന്നു. ഇത് സർക്കാരിന് വിവിധ അധികാരങ്ങൾ നൽകിയിരുന്നുവെങ്കിലും ഇതിന്റെ പ്രധാന ഉദ്ദേശം സൊബുക്വേയുടെ ജയിൽവാസം ദീർഘിപ്പിക്കുക എന്നതുതന്നെയായിരുന്നു.
## ആദ്യകാലങ്ങളിൽ
1924 ഡിസംബർ 5-ന് കേപ് പ്രവിശ്യയിലെ ഗ്രാഫ്-റെയ്നെറ്റിലാണ് സോബുക്വെ ജനിച്ചത്.  ആറ് മക്കളിൽ ഇളയവനായ  സോബുക്വെ ഒരു ദരിദ്ര കുടുംബത്തിൽ നിന്നാണ് വന്നത്. 1948-ൽ ആഫ്രിക്കൻ നാഷണൽ കോൺഗ്രസ് യൂത്ത് ലീഗിൽ (ANCYL) ചേരുകയും വിദ്യാർത്ഥി പ്രതിനിധി കൗൺസിലിന്റെ (SRC) പ്രസിഡന്റായി തിരഞ്ഞെടുക്കപ്പെടുകയും ചെയ്ത അദ്ദേഹം ഹീൽ‌ടൗണിലെ ഒരു മെത്തഡിസ്റ്റ് കോളേജിലും പിന്നീട് ഫോർട്ട് ഹെയർ യൂണിവേഴ്സിറ്റിയിലും ചേർന്നു.

## അവലംബം
വർഗ്ഗം:1924-ൽ ജനിച്ചവർ
വർഗ്ഗം:1978-ൽ മരിച്ചവർ
സെറ ഡോ ഇറ്റാജായി ദേശീയോദ്യാനം

**സെറ ഡൊ ഇറ്റാജായി ദേശീയോദ്യാനം** (പോർച്ചുഗീസ് : *Parque Nacional da Serra do Itajaí*) ബ്രസീലിലെ സാന്താ കാറ്ററീന സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്.

## സ്ഥാനം
അറ്റ്‍ലാൻറിക് ബയോമിൽ സ്ഥിതിചെയ്യുന്ന ഈ ദേശീയോദ്യാനം  പ്രദേശത്തായി വ്യാപിച്ചുകിടക്കുന്നു. 2004, ജൂൺ 4 ലെ സർക്കാർ ഉത്തരവു പ്രകാരം രൂപീകരിക്കപ്പട്ട ഈ ദേശീയോദ്യാനത്തിൻറെ ഭരണം ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബയോഡൈവേർസിറ്റി കൺസർവേഷനിൽ നിക്ഷിപ്തമാണ്. ഈ ദേശീയോദ്യാനം സാന്ത കാറ്ററീന സംസ്ഥാനത്തെ അസ്കുറ, അപ്യൂന, ബ്ലൂമെനൌ, ബോട്ടുവേറ, ഗാസ്പർ, ഗ്വാബിറൂബ, ഇൻഡ്യായൽ, പ്രസിഡെൻറെ നെര്യൂ, വിഡാൽ റാമോസ്‍ എന്നീ മുനിസിപ്പാലിറ്റികളുടെ ഭാഗങ്ങളിലായി വ്യാപിച്ചുകിടക്കുന്നു.

## ചിത്രശാല

File:Mirante do Morro Santo Antônio - Guabiruba-SC.jpg|View from Morro Santo Antônio
File:Nascente.JPG|Stream on Morro do Spitzkopf
File:GOPR0889.JPG|Beach at the  mouth of the Itajaí-Açu


## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
ഹുസൈമ ബിൻത് നാസർ

അറേബ്യൻ രാജകുമാരിയും മക്കയിലെ പ്രമുഖ ശരീഫാ കുടുംബാംഗവും ഇറാഖ്, സിറിയ എന്നീ രാജ്യത്തെ രാജ്ഞിയുമായിരുന്നു **ഹുസൈമ ബിൻത് നാസർ** (English :**Huzaima bint Nasser** (1884–1935)). 

## ജീവചരിത്രം
1884 ൽ ജനിച്ചു. നാസർ ബിൻ അലി പാഷയാണ് പിതാവ്. ജോർദാൻ രാജാവായിരുന്ന അബ്ദുള്ള ഒന്നാമന്റെ ഭാര്യ മുസ്ബഹ് ബിൻത് നാസറിന്റെ ഇരട്ട സഹോദരിയാണ് ഹുസൈമ. 1904ൽ, ഇസ്തംബൂളിൽ വെച്ച് സിറിയയിലെയും പിന്നീട് ഇറാഖിലെയും രാജാവായ ഫൈസൽ ഒന്നാമൻ രാജാവുമായുള്ള വിവാഹം നടന്നു. ഇവർക്ക് അസ്സ (1906-1936) റജിഹ(1907-1959) റൈഫിയ (1910-1934) എന്നീ മൂന്ന് പെൺകുട്ടികളും ഗാസി എന്ന പേരിൽ ഒരു ആൺകുട്ടിയും ജനിച്ചു. ഗാസി പിൽക്കാലത്ത് (1933-1939 വരെ) ഇറാഖിന്റെ രാജാവായി.

ഒന്നാം ലോക മഹായുദ്ദത്തിന് ശേഷം ഓട്ടോമൻ സാമ്രാജ്യത്തിന് കീഴിലുണ്ടായിരുന്ന പ്രദേശങ്ങൾ യൂറോപ്പ്യൻ രാജ്യങ്ങൾക്കിടയിൽ വിഭജിക്കപ്പെടുകയോ സ്വതന്ത്രമായി പ്രഖ്യാപിക്കപ്പെടുകയോ ചെയ്തതോടെ, 1920ൽ ഫൈസൽ രാജാവ് സിറിയയിലെ രാജാവായി പ്രഖ്യാപിക്കപ്പെട്ടു.  ഹുസൈമ സിറിയയിലെ രാജ്ഞിയായി. ഇതോടെ, ഹുസൈമ കുടുംബത്തോടൊപ്പം ഡമസ്‌കസിലെ രാജ കൊട്ടാരത്തിലേക്ക് താമസം മാറി. എന്നാൽ, നാലുമാസത്തിന് ശേഷം 1920 മാർച്ചിൽ നടന്ന ഫ്രാൻസ് - സിറിയ യുദ്ധത്തിൽ സിറിയ പരാജയപ്പെട്ടതോടെ, ഫൈസൽ രാജാവിനും ഹുസൈമ രാജ്ഞിക്കും സ്ഥാനം നഷ്ടമായി.

1921ൽ അന്താരാഷ്ട്ര കൽപന പ്രകാരം ബ്രിട്ടീഷ് സർക്കാർ ഫൈസൽ രാജാവിനെ ഇറാഖിന്റെ രാജാവാക്കാൻ തീരുമാനിച്ചു.ഇറാഖിലെ രാജാവാകാനുള്ള നിർദ്ദേശം ഫൈസൽ രാജാവ് സ്വീകരിച്ചു. ഹുസൈമയും മക്കളും ഇറാഖിന്റെ തലസ്താനമായ ബാഗ്ദാദിലേക്ക്  താമസം മാറി.

1933ൽ ഫൈസൽ രാജാവ് മരണപ്പെട്ടു. ഇതേ തൂടർന്ന് അദ്ദേഹത്തിന്റെ മകൻ ഗാസി ഇറാഖിന്റെ രാജാവായി. 

## അന്ത്യം
1935 ൽ ബാഗ്ദാദിൽ വെച്ച് ഹുസൈമ മരണപ്പെട്ടു..

## അവലംബം

വർഗ്ഗം:ഇറാഖ്
വർഗ്ഗം:സിറിയ
വർഗ്ഗം:അറബ് ലോകം
ദക്ഷിണാഫ്രിക്കയിലെ ഭാഷകൾ

ദക്ഷിണാഫ്രിക്കയിൽ പതിനൊന്ന് **ഔദ്യോഗിക ഭാഷകൾ** ഉണ്ട്: ആഫ്രികാൻസ്, ഇംഗ്ലീഷ്, ന്ദെബേലെ, വടക്കൻ സോത്തൊ, സോത്തൊ, സ്വാസി, സോൻഗ, ത്സ്വാന, വെന്ദ, കൗസ, സുലു എന്നിവയാണവ. മാതൃഭാഷ ഔദ്യോഗികഭാഷയല്ലാത്ത ദക്ഷിണാഫ്രിക്കയിലെ ജനവിഭാഗം, മൊത്തം ജനസംഖ്യയുടെ 2%ത്തിലും കുറവ് മാത്രമാണ്. ഏറെക്കുറെ ദക്ഷിണാഫ്രിക്കക്കാർക്കും ഒന്നിലധികം ഭാഷ സംസാരിക്കാൻ കഴിവുണ്ട്.  1910 മുതൽ 1925 വരെയുള്ള കാലയളവിൽ, ഡച്ചും ഇംഗ്ലീഷുമായിരുന്നു ദക്ഷിണാഫ്രിക്കയിലെ ആദ്യത്തെ ഔദ്യോഗിക ഭാഷകൾ. 1925-ലെ ഔദ്യോഗിക ഭാഷാ നിയമ പ്രകാരം ആഫ്രികാൻസ് ഔദ്യോഗിക ഭാഷകളിൽ ഉൾപ്പെടുത്തി.  ക്രമേണ ഡച്ച് ഭാഷയ്ക്ക് ബദലായി ആഫ്രികാൻസ് വളർന്നുവന്നു. 1984-ൽ ഡച്ചിന് ഔദ്യോഗിക ഭാഷാ പദവി നഷ്ടപ്പെട്ടു. 1984 മുതൽ 1994 വരെയുള്ള, വർഷങ്ങളിൽ ദക്ഷിണാഫ്രിക്കയ്ക്ക് രണ്ട് ഔദ്യോഗികഭാഷകൾ മാത്രമേ ഉണ്ടായിരുന്നുള്ളൂ. ഇംഗ്ലീഷും ആഫ്രികാൻസും.

1994- പൊതുതിരഞ്ഞെടുപ്പിനെ തുടർന്ന അധികാരത്തിലെത്തിയ എ.എൻ.സി സർക്കാർ, ഇംഗീഷ് ഭാഷയെ ഗവണ്മെന്റിന്റെ പ്രധാന ഭാഷയായി പ്രചരിപ്പിക്കാൻ മുൻകൈ എടുത്തു. ഔദ്യോഗിക ഭാഷകളെ ഭാഷാകുടുംബം അടിസ്ഥാനമാക്കി കണക്കാക്കിയാൽ, ദക്ഷിണാഫ്രിക്കയുടെ ഔദ്യോഗിക ഭാഷകളിൽ രണ്ടെണ്ണം വെസ്റ്റ് ജെർമ്മാനിൿ ഭാഷകളാണ് (English  and Afrikaans) ബാക്കി ഒൻപത് സതേൺ ബാന്ധു ഭാഷാ കുടുംബത്തിൽ പെടുന്നവയാണ്.

## സ്ഥിതിവിവരകണക്കുകൾ

## അവലംബം
കോസാ ഭാഷ

നൈജർ-കോൻഗോ ഭാഷാ കുടുംബത്തിൽ പെടുന്ന ഒരു ഭാഷയാണ് **കോസാ ഭാഷ** (ഇംഗ്ലീഷ്:  **Xhosa** ( or ; Xhosa:  ). ദക്ഷിണാഫ്രിക്ക, ലെസോത്തോ, സിംബാബ്‌വെ എന്നീ രാജ്യങ്ങളിൽ കോസാ ഭാഷ സംസാരിക്കുന്നു. ദക്ഷിണാഫ്രിക്കയുടെ 11 ഔദ്യോഗിക ഭാഷകളിൽ ഒന്നാണ് ഇത്. ഏകദേശം 76 ലക്ഷം ആളുകൾ കോസാ ഭാഷ സംസാരിക്കുന്നുണ്ട്. ദക്ഷിണാഫ്രിക്കയുടെ ആകെ ജനസംഖ്യയുടെ 18% ശതമാനത്തോളം വരുമിത്. ലാറ്റിൻ ലിപിയാണ് കോസാ ഭാഷ എഴുതുന്നതിനായി ഉപയോഗിക്കുന്നത്. 

## അവലംബം
പട്ടുമല മാതാ തീർത്ഥാടന കേന്ദ്രം

ഇടുക്കി ജില്ലയിൽ കോട്ടയം -കുമളി റോഡിൽ പീരുമേട് ഗ്രാമപഞ്ചായത്തിൽ സ്ഥിതി ചെയ്യുന്ന പ്രശസ്തമായ പരിശുദ്ധ മാതാവിന്റെ നാമധേയത്തിലുള്ള ദേവാലയമാണ്, **പട്ടുമല മാതാ ദേവാലയം**. ഇത് ഇടുക്കി ജില്ലയിലെ തന്നെ ഒരു തീർത്ഥാടന കേന്ദ്രം കൂടിയാണ്. പീരുമേട്ടിൽ നിന്നും 8 കി.മീ.(5.0 mi) ദൂരവും തേക്കടിയിൽ നിന്നും 24 (15.O mi) ദൂരത്തായി തേയില തോട്ടങ്ങളുടെ മധ്യത്തിലായി സ്ഥിതി ചെയ്യുന്നു.ഫ്രാൻസിസ്ക്കൻ ബ്രദേഴ്സിന്റെ നിയന്ത്രണത്തിലുള്ള ദേവാലയത്തിനൊപ്പം പഴയ ദേവാലയവും ഇപ്പോഴും സംരക്ഷിക്കപ്പെടുന്നു. മറിയത്തിന്റെ പിറവി തിരുനാളായി ആഘോഷിക്കപ്പെടുന്ന സെപ്റ്റംബർ എട്ടിനാണ് ഈ ദേവാലയത്തിലെ പ്രധാന പെരുന്നാൾ.
## ചരിത്രം
## അവലംബം

വർഗ്ഗം:അപൂർണ്ണ ലേഖനങ്ങൾ
സുന്യാനി

**സുന്യാനി**, ഘാനയിലെ സുന്യാനി മുനിസിപ്പാലിറ്റിയിലെ ബ്രോങ്-ആഹാഫോ മേഖലയുടെ തലസ്ഥാനമായ നഗരമാണ്. 2010 ലെ സെൻസസ് പ്രകാരം ഈ നഗരത്തിലെ ജനസംഖ്യ 248,496 ആയിരുന്നു.

## ചരിത്രം
സുന്യാനി, വനപ്രദേശമായ തെക്കൻ അശാന്തി മലനിരകളാൽ വലയം ചെയ്യപ്പെട്ടു സ്ഥിതിചെയ്യുന്നു. പത്തൊമ്പതാം നൂറ്റാണ്ടിൽ ആനവേട്ടക്കാരുടെ ഒരു ഔട്ട്പോസ്റ്റ് ക്യാമ്പായാണ് ഈ നഗരം ഉദയം ചെയ്തത്. ഒസോനോ എന്ന ആനയെക്കുറിക്കുന്ന അക്കാൻ പദത്തിൽനിന്നാണ് നഗരത്തിനു് ഈ പേരു ലഭിച്ചത്.

## അവലംബം

വർഗ്ഗം:ഘാനയിലെ നഗരങ്ങൾ
ഘാനയിലെ പട്ടണങ്ങളുടെ പട്ടിക

## ജനസംഖ്യാനുപാദത്തിലുള്ള ഘാനയിലെ അധിവാസകേന്ദ്രങ്ങളുടെ പട്ടിക.

[ലഘുചിത്രം|188x188ബിന്ദു|<center>[അക്ര]]
[ലഘുചിത്രം|188x188ബിന്ദു|<center>[കുമാസി]]
[വലത്ത്‌|ലഘുചിത്രം|188x188ബിന്ദു|<center>[Sekondi-Takoradi]]
[ലഘുചിത്രം|188x188ബിന്ദു|<center>[സുന്യാനി]]
[ലഘുചിത്രം|188x188ബിന്ദു|<center>[കേപ്പ് കോസ്റ്റ്]]
[ലഘുചിത്രം|188x188ബിന്ദു|<center>[കൊഫോറിഡ്വ]]
[ലഘുചിത്രം|188x188ബിന്ദു|<center>[ടെമ]]

## ഏറ്റവും വലിയ പത്തു മെട്രോപ്പോളിറ്റൻ പ്രദേശങ്ങൾ

## അവലംബം


## പുറത്തേയ്ക്കുള്ള കണ്ണികൾ

വർഗ്ഗം:ഘാനയിലെ നഗരങ്ങൾ
ഒക്കവാങ്കോ നദി

**ഒക്കവാങ്കോ നദി** തെക്കുപടിഞ്ഞാറൻ ആഫ്രിക്കയിലെ ഒരു നദിയാണ് (നേരത്തെ *Okovango* or *Okovanggo*). ദക്ഷിണ ആഫ്രിക്കയിലെ നാലാമത്തെ ഏറ്റവും നീളം കൂടിയ നദി ആണ്. 1,600 കി. മീ. (990 മൈൽ) നീളമുള്ള ഈ നദി തെക്കൻ ആഫ്രിക്കയിലെ നാലാമത്തെ ഏറ്റവും നീളം കൂടിയ നദിയാണ്. അംഗോളയിൽ നിന്നാരംഭിക്കുന്ന ഈ നദി അവിടെ പോർച്ചുഗീസ് പേരായ റിയോ കുബാങ്കോ എന്നാണറിയപ്പെടുന്നത്. കൂടുതൽ തെക്കു ഭാഗത്തേയ്ക്ക് പോകുമ്പോൾ ഇത് അംഗോളയും നമീബിയയും തമ്മിലുള്ള അതിർത്തിയുടെ ഭാഗമാകുകയും പിന്നീട് ബോഡ്സ്വാനയിലേക്ക് ഒഴുകി ഇത് മൊറെമി ഗെയി റിസർവ്വിലൂടെ കടന്നുപോകുന്നു.

## അവലംബം
ഓറഞ്ച് നദി

ദക്ഷിണാഫ്രിക്കയിലെ ഏറ്റവും നീളം കൂടിയ നദിയാണ് **ഓറഞ്ച് നദി**. ലെസോതോയിലെ ഡ്രാക്കെൻസ്ബെർഗ്ഗ് മലനിരകളിൽനിന്നുൽഭവിച്ച് തെക്കോട്ടൊഴുകി ദക്ഷിണാഫ്രിക്കയിലൂടെ അറ്റ്ലാന്റിക്ക് സമുദ്രത്തിൽ പതിക്കുന്നു. ഈ നദി ദക്ഷിണാഫ്രിക്കയുടെയും നമീബിയയുടെയും ലെസോത്തോയുടെയും അന്താരാഷ്ട്ര അതിർത്തി നിർണ്ണയിക്കുന്നു. ഇതുകൂടാതെ ദക്ഷിണാഫ്രിക്കയിലെ വിവിധ പ്രൊവിൻസുകളുടെ അതിർത്തിയും ഈ നദിയുമായി ബന്ധപ്പെട്ടിരിക്കുന്നു. ജലവൈദ്യുതിക്കും ജലസേചനത്തിനുമുള്ള ജലം ലഭ്യമാക്കുന്നതിലൂടെ ദക്ഷിണാഫ്രിക്കയുടെ സമ്പദ് വ്യവസ്ഥയിൽ പ്രധാന പങ്കുവഹിക്കുന്നു. റോബർട്ട് ജേക്കബ് ഗോർഡനാണ്  ഈ നദിക്ക് പേര് നൽകിയത്. **ഗരിയെപ് നദി**(ഖോയി ജനത വിളിക്കുന്ന പേര്), **ഗ്രൂടെ നദി**, **സെൻക്യു നദി **(ലെസോതോ ജനങ്ങൾ വിളിക്കുന്ന പേര്) എന്നിങ്ങനെയെല്ലാം ഓറഞ്ച് നദി അറിയപ്പെടുന്നു. 

## ഇതും കാണുക
[ലഘുചിത്രം|Twin Falls in [ഔഗ്രാബീസ് ഫാൾസ് ദേശീയോദ്യാനം|Augrabies Falls National Park]]
* ദക്ഷിണാഫ്രിക്കയിലെ നദികളുടെ പട്ടിക
* അന്താരാഷ്ട്ര അതിർത്തി നിർണ്ണയിക്കുന്ന നദികളുടെ പട്ടിക
* ഓറഞ്ച് നദി മുറിച്ചുകടക്കുന്നവയുടെ പട്ടിക
; ഓറഞ്ച് നദിയിലെയും പോഷക നദികളിലെയും ഡാമുകൾ
* അർമേനിയ അണക്കെട്ട്
* എഗ്മോണ്ട് അണക്കെട്ട്
* ഗരിയെപ്പ് അണക്കെട്ട്
* ന്യൂബെറി അണക്കെട്ട്
* വാൻഡെർക്ക്ലൂഫ് അണക്കെട്ട്
* വെൽബെഡാച്ച് അണക്കെട്ട്
; ഓറഞ്ച് നദിയിലെ വെള്ളച്ചാട്ടങ്ങൾ
* അഗുറാബിസ് വെള്ളച്ചാട്ടം
* ട്വിൻ വെള്ളച്ചാട്ടം

## അവലംബം


വർഗ്ഗം:ഓറഞ്ച് നദി
വർഗ്ഗം:നമീബിയയിലെ നദികൾ
വർഗ്ഗം:ദക്ഷിണാഫ്രിക്കയിലെ നദികൾ
കണ്ണൻ വറ്റ

കേരളത്തിലെ കടൽപ്രദേശങ്ങളിൽ നിന്ന് ലഭിക്കുന്ന ഒരു പ്രധാന മത്സ്യമാണ് **കണ്ണൻ വറ്റ** (Bigeye trevally),  **പെരുംകണ്ണൻ പാര** എന്നും പ്രാദേശികമായി അറിയപ്പെടുന്നു. 120cm നീളവും 18Kg വരെ തൂക്കവും വരുന്ന ഈ മത്സ്യം കേരളത്തിലെ വിപണിയിൽ സുലഭമായി ലഭിക്കുന്ന ഒന്നാണ്. കറിവയ്ക്കാൻ ഉത്തമമായ ഒരിനമാണിത്.

## അവലംബം
*http://fishbase.sinica.edu.tw/summary/SpeciesSummary.php?id=1917 

വർഗ്ഗം:കേരളത്തിലെ മത്സ്യങ്ങൾ
വർഗ്ഗം:കടൽ മത്സ്യങ്ങൾ
ടുഗേല നദി

**ടുഗേല നദി** (സുളു: *Thukela*; ആഫ്രിക്കാൻസ്: *Tugelarivier*), ദക്ഷിണാഫ്രിക്കയിലെ ക്വാസുളു-നേറ്റൽ പ്രവിശ്യയിലെ ഏറ്റവും വലിയ നദിയാണ്. രാജ്യത്തെ ഏറ്റവും പ്രധാനപ്പെട്ട നദികളിലൊന്നാണിത്. ഈ നദി ഡ്രാക്കെൻസ്ബർഗ്ഗ് മലനിരകളിലെ മോണ്ട്-ഓക്സ്-ഉറവിടങ്ങളിൽ നിന്ന് ഉത്ഭവിച്ച് 947 മീറ്റർ താഴ്ചയുള്ള ടുഗേല വെള്ളച്ചാട്ടത്തിലേയ്ക്കു പതിക്കുന്നു. മറ്റ് രണ്ട് പ്രധാന സൗത്ത് ആഫ്രിക്കൻ നദികളായ ഓറഞ്ച്, വാൽ എന്നിവയുടെ പോഷകനദികളുടെ ഉദ്ഭവസ്ഥാനങ്ങളും മോണ്ട്-ഓക്സ് സ്രോതസ്സുകളാണ്.

## അവലംബം
മാജിദ അൽ മസ്‌രി

ഫലസ്തീനിലെ ഒരു പ്രമുഖ രാഷ്ട്രീയ പ്രവർത്തകയും ഡെമോക്രാറ്റിക് ഫ്രണ്ട് ഫോർ ദ ലിബറേഷൻ ഓഫ് പലസ്റ്റീൻ  (ഡിഎഫ്എൽപി) എന്ന സംഘടനയുടെ പൊളിറ്റ് ബ്യൂറോ അംഗവും
 ഡിഎഫ്എൽപിയുടെ നബ്ലുസ്‌ ഏരിയ പ്രസിഡന്റുമാണ് .**മാജിദ അൽ മസ്‌രി** - **Majida al-Masri** (, full name: ).
## രാഷ്ട്രീയ ജീവിതം
2006ൽ നടന്ന പാർലമെന്ററി തിരഞ്ഞെടുപ്പിൽ നബ്ലുസ് ഇലക്ട്രൽ ജില്ലയിൽ നിന്ന് മത്സരിച്ച് 14568 വോട്ടുകൾ നേടി. എന്നാൽ തിരഞ്ഞെടുക്കപ്പെട്ടില്ല. 
2009 മെയ് 12ന് സലാം ഫയ്യാദിന്റെ നേതൃത്വത്തിലുള്ള പലസ്റ്റീനിയൻ നാഷണൽ അഥോറിറ്റിയുടെ താൽക്കാലിക മന്ത്രിസഭയിൽ  സാമൂഹികകാര്യ മന്ത്രിയായി നിയമിതയായി.

## അവലംബം

വർഗ്ഗം:അറബ് ലോകം
വർഗ്ഗം:പലസ്തീനിയൻ വനിതകൾ
ഒകിനോഷിമ (ഫുകുഓക)

ജപ്പാനിലെ മുനാകട്ട പട്ടണത്തിന്റെ ഭാഗമായ ഒരു ദ്വീപാണ് **ഒകിനോഷിമ** - **Okinoshima**. സ്ത്രീകൾക്ക് പ്രവേശനം നിഷേധിക്കപ്പെട്ട ജപ്പാനിലെ പുരാതന മത കേന്ദ്രം ഇവിടെയാണ് സ്ഥിതി ചെയ്യുന്നത്. 2017-ൽ ഈ ദ്വീപിനെ യുനെസ്കോ ലോകപൈതൃക പട്ടികയിൽ ഉൾപ്പെടുത്തി. കൊറിയയിലെ പെനിൻസുലയ്ക്കും തെക്കു പടിഞ്ഞാറൻ ദ്വീപായ ക്യൂഷുവിനും ഇടയിലാണ് ദ്വീപിന്റെ സ്ഥാനം. 

## പ്രാധാന്യം

നിരവധി പുരാവസ്തുക്കളുടെ ശേഖരമാണ് ഒക്കിനോഷിമ. വിദേശ രാജ്യങ്ങളിൽ നിന്നു കൊണ്ടു വന്ന പ്രാർത്ഥനാ ദ്രവ്യങ്ങളും കാഴ്ചവസ്തുക്കളും ചൈനയിലെ വെയി രാജവംശത്തിന്റെ കണ്ണാടികൾ, കൊറിയൻ ഉപദ്വീപിൽ നിന്നുള്ള സ്വർണ്ണ മോതിരങ്ങൾ, പേർഷ്യയിൽ നിന്നുള്ള ഗ്ലാസ് പാത്രത്തിന്റെ ശകലങ്ങൾ എന്നിവ ഉൾപ്പെടെ 80,000 ത്തോളം വസ്തുക്കൾ ഇവിടെ നിന്നും കണ്ടെടുത്തു.

17-ആം നൂറ്റാണ്ടു മുതൽ മുനാകട്ട തായിഷയിൽ നിന്നുള്ള പുരോഹിതന്മാരാണ് ഇവിടെ പ്രാർത്ഥനകൾ നടത്തുന്നത്. 1904-05 കാലഘട്ടത്തിലെ റഷ്യ-ജാപ്പൻ യുദ്ധത്തിൽ മരിച്ച നാവികരുടെ സ്മരണായ്ക്കായാണ് പ്രാർത്ഥനകൾ നടക്കുന്നത്. വർഷത്തിൽ ഒരിക്കൽ മാത്രമാണ് ദ്വീപിലേക്ക് സന്ദർശകരെ പ്രവേശിപ്പിക്കാൻ അനുമതിയുള്ളത്. പരമാവധി 200 പേർക്കുമാത്രമേ പ്രവേശനമുള്ളു.
എല്ലാവർഷവും മേയ് 27-നാണ് സന്ദർശകർക്കായി തുറക്കുന്നത്. കപ്പൽ സഞ്ചാരികളുടെ സുരക്ഷയ്ക്കായി ഇവിടെ പ്രാർത്ഥന നടത്തുന്നു.  

വർഷം തോറും രണ്ടുമണിക്കൂർ നീളുന്ന ഉത്സവത്തിനു പുരുഷന്മാരെ മാത്രമാണ് ദ്വീപിലേക്ക് പ്രവേശിപ്പിക്കുന്നത്. അല്ലാതെ മറ്റുസമയങ്ങളിൽ ആർക്കും പ്രവേശനം ലഭ്യമല്ല. ജപ്പാൻകാർ വിശുദ്ധമായി കരുതുന്ന ഈ ദ്വീപിൽ, കടലിൽ സ്‌നാനം ചെയ്ത ശേഷം പുരുഷന്മാർ നഗ്‌നരായി പ്രവേശിക്കുന്നു. 17-ആം നൂറ്റാണ്ടിൽ നിർമ്മിച്ച ക്ഷേത്രവുമായി ബന്ധപ്പെട്ടാണ് ഇത്തരം ആചാരങ്ങൾ നിലനിൽക്കുന്നത്.

## ലോകപൈതൃകസ്ഥാനം
ജൂലൈ 9, 2017-ൽ ഈ ദ്വീപിനെ യുനെസ്കോ ലോകപൈതൃക പട്ടികയിൽ ഉൾപ്പെടുത്തി. 2009-ൽ സമർപ്പിച്ച അപേക്ഷയിൽ 2017-ലാണ് തീരുമാനം എടുക്കപ്പെട്ടത്. 

## അവലംബം

## പുറത്തേക്കുള്ള കണ്ണികൾ

വർഗ്ഗം:ജപ്പാനിലെ ദ്വീപുകൾ
വർഗ്ഗം:ജപ്പാനിലെ ലോകപൈതൃകകേന്ദ്രങ്ങൾ
പക്കായാസ് നോവോസ് ദേശീയോദ്യാനം

**പക്കായാസ് നോവോസ് ദേശീയോദ്യാനം** (പോർച്ചുഗീസ്: *Parque Nacional de Pacaás Novos*) ബ്രസീലിലെ റൊണ്ടോണിയ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്.  സമാനമായ പേരുള്ള ഒരു പർവതവും ഈ ദേശീയോദ്യാനത്തിനുള്ളിലായി നിലനിൽക്കുന്നു.

## സ്ഥാനം
ഈ ദേശീയോദ്യാനം ആമസോൺ ബയോമിൽ സ്ഥിതിചെയ്യുന്നു. ഇതിൻറെ വിസ്തൃതി  ആണ്. 1979 സെപ്റ്റംബർ 21 ലെ സർക്കാർ ഉത്തരവ് നമ്പർ 84.019 പ്രകാരം രൂപീകരിക്കപ്പെട്ട ഈ ദേശീയോദ്യാനത്തിൻറെ ഭരണച്ചുമതല നിർവ്വഹിക്കുന്നത് ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബയോഡൈവേർസിറ്റി കൺസർവേഷനാണ്.റോണ്ടോണിയ സംസ്ഥാനത്തെ അൽവൊറാഡ ഡി'ഒയെസ്റ്റെ, കാമ്പോ നോവോ ഡി റൊണ്ടൊണിയ, ഗവെർണഡർ ജോർജെ ടെയ്ക്സൈറ, മിരാൻറെ ഡ സെറ, നോവ മമോറെ എന്നീ മുനിസിപ്പാലിറ്റികളുടെ ഭാഗങ്ങൾ ഈ ദേശീയോദ്യാനത്തിലുൾപ്പെടുന്നു.

## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
സെക്യുലർ നാഷണൽ ദ്രാവിഡ പാർട്ടി

'''

സെക്കുലർ നാഷണൽ ദ്രാവിഡ പാർട്ടി, കേരളത്തിലെ ഒരു രാഷ്ട്രീയ കക്ഷി അണ് . ഈഴവ മഹാജന സഭയുടെ നേതൃത്വത്തിൽ  2004 ജനുവരി 7 നാണ് പാർട്ടി രൂപീകരിച്ചത്. സ്ഥാപക ചെയർമാൻ എസ്.സുവാൻകർകുമാരാണ്. . രാഷ്ട്രീയ പ്രക്രിയയിൽ ഈഴവജാതിയ്ക്ക് കൂടുതൽ പ്രാതിനിധ്യം നൽകണമെന്ന് പാർട്ടി രൂപകരിക്കാൻ ഇടയാക്കിയത്.

ഈഴവജാതി പ്രസ്ഥാനത്തിന്റെ ശ്രീനാരായണ ധർമ പാരിപാലന യോഗ  പദ്ധതിയിൽ താല്പര്യം കാണിച്ചില്ല, പാർട്ടി രാഷ്ട്രീയ വനമേഖലയിലേക്കു കുതിച്ചു. ഇൗ    കാരണത്താൽ  തുടക്കത്തിൽ തന്നെ  പാർട്ടി പിന്തുണ കിട്ടിയില്ല. പുരോഗമന ഡെമോക്രാറ്റിക് ഫ്രാമിന്റെ രൂപീകരിക്കാൻ സെക്കുലർ നാഷണൽ ദ്രാവിഡ പാർട്ടി മുന്നിൽ നിന്നത്. ഇൗ മുന്നണി 2004ലെ നിയമസഭാ തിരഞ്ഞെടുപ്പിൽ നിന്നു എങ്കിലും തകർന്ന്  തരിപ്പണമായി.

2016 കേരളാ തെരഞ്ഞെടുപ്പ്   എസ്.എൻ.ഡി.പി പിന്തുണ നാഷണൽ ഡെമോക്രാറ്റിക് അലയൻസ് (നാഷണൽ ഡെമോക്രാറ്റിക് അലയൻസ്) ആയിരുന്നു
എന്നെൽ   എൻ.ഡി.എ ആയി പാർട്ടി  തെറ്റിപിരിഞ്ഞു.

## അവലംബം

വർഗ്ഗം:കേരളത്തിലെ രാഷ്ട്രീയകക്ഷികൾ
ഇൽഹാസ് ഡോസ് കുറൈസ് മറൈൻ ദേശീയോദ്യാനം

**ഇൽഹാസ് ഡോസ് കുറൈസ് മറൈൻ ദേശീയോദ്യാനം** (പോർച്ചുഗീസ്: *Parque Nacional Marinho das Ilhas dos Currais*) ബ്രസീലിലെ പരാനാ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്. പക്ഷികളുടെ ഒരു പ്രധാന കൂടുകൂട്ടൽ മേഖലയെ ഈ ദേശീയോദ്യാനം പരിരക്ഷിക്കുന്നതോടൊപ്പം, വംശനാശ ഭീഷണി നേരിടുന്ന ഗ്രൂപ്പർ ഇനത്തിലുള്ള രണ്ടു തരം  മത്സ്യങ്ങളുടെ അഭയകേന്ദ്രവും  ആഹാരകേന്ദ്രവുമാണിത്. ഈ മേഖലയെ ഡൈവിങ്ങിനായി ഉപയോഗിക്കാറുണ്ടെങ്കിലും പരിസ്ഥിതിയിൽ ഏതെങ്കിലും തരത്തിലുള്ള സ്വാധീനം ഒഴിവാക്കാൻ സന്ദർശകർ ശ്രദ്ധിക്കേണ്ടതുണ്ട്.

## സ്ഥാനം
ഇൽഹാസ് ഡോസ് കുറൈസ് മറൈൻ ദേശീയോദ്യാനം പരാനാ സംസ്ഥാനത്തെ പോണ്ടൽ ഡൊ പരാന മുനിസിപ്പാലിറ്റിയിലാണ് സ്ഥിതിചെയ്യുന്നത്.   ഈ ദേശീയോദ്യാനം 1,359.70 ഹെക്ടർ (3,359.9 ഏക്കർ) പ്രദേശത്തായി വ്യാപിച്ചുകിടക്കുന്നു.  ഇൽഹാസ ഡോസ് കുറൈസ് ദ്വീപസമൂഹത്തിൽ ഗ്രാപ്പിറ, ട്രെസ് പിക്കോസ്, ഫിൽഹോട്ടെ തുടങ്ങിയ ദ്വീപുകൾ ഉൾക്കൊണ്ടിരിക്കുന്നു. ഈ ദ്വീപസമൂഹം തീരത്തുനിന്നകലെ അറ്റ്ലാൻറിക് മഹാസമുദ്രത്തിൽ, ഗ്വാറാറ്റുബാ ഉൾക്കടലിനും പരാനാഗ്വാ ഉൾക്കടലിനുമിടയ്ക്കായി തീരത്തുനിന്ന് ഏകദേശം 6.2 മൈൽ (10.0 കിലോമീറ്റർ) ദൂരത്തിൽ പൊണ്ടാൽ ഡൊ പരാനായിലെ പ്രൈയാ ഡി ലെസ്റ്റെയ്ക്കിന് (കിഴക്കൻ ബീച്ച്) എതിരായിട്ടാണ് നിലനിൽക്കുന്നത്. ഈ മൂന്ന് ചെറിയ ദ്വീപുകൾക്കും കടൽത്തീരമില്ലാതെ കടലിൽ നിന്ന് ഉയർന്ന പാറക്കെട്ടുകളാണുള്ളത്.

## പരിസ്ഥിതി
ഏക്ദേശം 8,000 ത്തിലേറെ പക്ഷികളുടെ താവളമാണിത്.   

## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
വിരുംഗ ദേശീയോദ്യാനം

**വിരുംഗ ദേശീയോദ്യാനം** (ഫ്രഞ്ച്: *Parc National des Virunga*), 7,800 ചതുരശ്ര കിലോമീറ്റർ (3,000 ചതുരശ്ര മൈൽ) വിസ്തീർണ്ണമുള്ളതും തെക്കുഭാഗത്ത് വിരുംഗ മലനിരകൾ മുതൽ വടക്കുഭാഗത്ത് റ്വെൻസോറി മലനിരകൾ വരെയും വ്യാപിച്ചു കിടക്കുന്ന കിഴക്കൻ ഡെമോക്രാറ്റിക് റിപ്പബ്ലിക്ക് ഓഫ് കോംഗോയിലെ ഒരു ദേശീയോദ്യാനമാണ്. ഇത് റുവാണ്ടയിലെ വോൾക്കാനോസ് ദേശീയോദ്യാനം, ഉഗാണ്ടയിലെ റ്വെൻസോറി ദേശീയോദ്യാനം, ക്യൂൻ എലിസബത്ത് ദേശീയോദ്യാനം എന്നിവയുമായി അതിർത്തി പങ്കിടുന്നു.      ഈ ദേശീയോദ്യാനം നേരത്തേ ആൽബർട്ട് ദേശീയോദ്യാനം എന്നാണറിയപ്പെട്ടിരുന്നത്.

1925 ൽ ആഫ്രിക്കയിലെ ആദ്യത്തെ ദേശീയോദ്യാനമായി സ്ഥാപിക്കപ്പെട്ട ഇത് 1979 മുതൽ യുനെസ്കോയുടെ ലോക പൈതൃക സ്ഥലമായി അംഗീകരിക്കപ്പെട്ടിരിക്കുന്നു.

## അവലംബം
കണ്ണൻ കടന്നൽമത്സ്യം

കടൽവാസിയായ ഒരു മൽസ്യമാണ് **കണ്ണൻ കടന്നൽമത്സ്യം ** അഥവാ **Ocellated Waspish. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.

## കുടുംബം
Apistidae എന്ന കുടുബത്തിൽ പെട്ട ഇവ, സ്കോർപിനിഡെ ജനുസിൽ പെട്ട  മൽസ്യങ്ങളുമായി അടുത്ത ബന്ധം ഉള്ളവയാണ് ഇവ.

## അവലംബം
* 

## പുറത്തേക്കുള്ള കണ്ണികൾ
* http://fishesofaustralia.net.au/home/species/3152
* 

## ഇതും കാണുക
കേരളത്തിലെ മൽസ്യങ്ങളുടെ പട്ടിക

വർഗ്ഗം:കേരളത്തിലെ മത്സ്യങ്ങൾ

വർഗ്ഗം:കടൽ മത്സ്യങ്ങൾ
ഏപ്രിൽ 18 (ചലച്ചിത്രം)

ബാലചന്ദ്രമേനോൻ കഥയും തിരക്കഥയും എഴുതി സംവിധാനം ചെയ്ത,  അഗസ്റ്റിൻ പ്രകാശ് നിർമ്മിച്ച് 1984ൽ പുറത്തിറങ്ങിയ മലയാള ചലച്ചിത്രമാണ്***ഏപ്രിൽ 18***. ബാലചന്ദ്രമേനോൻ, ശോഭന, അടൂർ ഭാസി, ഭരത് ഗോപിതുടങ്ങിയവർ പ്രധാന കഥാപാത്രങ്ങളാകുന്ന ഈ ചിത്രത്തിന്റെ സംഗീതം എ.ടി. ഉമ്മർ കൈകാര്യം ചെയ്യുന്നു. ശോഭന ആദ്യമായി അഭിനയിച്ച സിനിമ എന്ന സവിശേഷതയും ഈ സിനിമയ്ക്കുണ്ട്.

## കഥാസാരം
എത്ര സ്നേഹമുള്ളവർക്കിടയിലും രഹസ്യം ഒരു പ്രശ്നമാണെന്ന് ഈ ചിത്രം പറയുന്നു. എസ് ഐ രവികുമാറും ഭാര്യ ശോഭനയും കൊച്ചുപിണക്കങ്ങളൂം ഇണക്കങ്ങളൂമായി ജീവിക്കുന്നു. അവരുടെ വീടിനടുത്ത് താമസിക്കുന്ന അഡ്വ. തോമാച്ചനും പത്നിയും അവർക്ക് നല്ല കൂട്ടുമാണ്. ശോഭനയുടെ അച്ഛൻ നാരായണപിള്ള അഭിമാനിയും കോണ്ട്രാക്റ്റരും ആണ്. ഇവരുടെ പ്രേമവിവാഹത്തിന്റെ ചെറിയ ചൊരുക്ക് അദ്ദേഹത്തിനുണ്ട്. അത്കൊണ്ട് തന്നെ പരസ്പരം കൊച്ചാക്കുന്നതിൽ മത്സരിക്കുന്നു. ഒരു ദിവസം തന്റെ ആത്മാർത്ഥ സുഹൃത്തിന്റെ പത്നി ഒറ്റക്കാണെന്ന് കേട്ട് വേണ്ട സഹായം ചെയ്ത് കൊടുക്കുന്നു. ഇതൊന്നും ഭാര്യ അറിയേണ്ടെന്നും വെറുതെ സംശയിക്കുമെന്നും ഹെഡ്കോൺസ്റ്റബിൾ ഗോപിപിള്ള പറയുന്നു. പക്ഷേ രമേശിന്റെ വിവാഹവാർഷികത്തിന് വാങ്ങിയ സാരി അവരുടെ ഇടയിൽ പ്രശ്നം സൃഷ്ടിക്കുന്നു. ശോഭന പിണങ്ങിപോകുന്നു. അത് വിവാഹമോചനംവരെ യെത്തുന്നു. നാടകീയ രംഗങ്ങൾക്ക് ശേഷം തോമാച്ചൻ വക്കീലിന്റെ സഹായത്തോടെ അവർ ഒന്നിക്കുന്നു. 
## താരനിര

## പാട്ടരങ്ങ്
ഈ ചിത്രത്തിലെ പാട്ടുകൾ ബിച്ചു തിരുമലയുടെ വരികൾക്ക് എ.ടി. ഉമ്മർ സംഗീതം നൽകിയവയാണ്

## അവലംബം

## പുറം കണ്ണികൾ
*  
* 
## പടം കാണുക
ഏപ്രിൽ 18 1984

വർഗ്ഗം:ബാലചന്ദ്രമേനോൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:ശോഭന അഭിനയിച്ച മലയാള ചലച്ചിത്രങ്ങൾ
വർഗ്ഗം:ബിച്ചുതിരുമല-എ.ടി ഉമ്മർ ഗാനങ്ങൾ
വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
കിഴക്കൻ കേപ്

ദക്ഷിണാഫ്രിക്കയിലെ ഒരു പ്രവിശ്യയാണ് **കിഴക്കൻ കേപ്** അഥവാ **ഈസ്റ്റേൺ കേപ്** (ഇംഗ്ലീഷ്: **Eastern Cape**). ഭിഷോയാണ് കിഴക്കൻ കേപ്പിന്റെ തൽസ്ഥാനം, എങ്കിലും പോർട്ട് എലിസബത്ത്, ഈസ്റ്റ് ലണ്ടൻ എന്നിവയാണ് പ്രവിശ്യയിലെ ഏറ്റവും വലിയ നഗരങ്ങൾ. 1994ലാണ് കിഴക്കൻ കേപ് രൂപികൃതമായത്.  കോസ ജനത വസിച്ചിരുന്ന നാട്ടുരാജ്യങ്ങളായ ട്രാൻസ്കി, സിസ്കി എന്നിവയും, അതോടൊപ്പം കേപ് പ്രവിശ്യയുടെ കിഴക്കൻ ഭാഗവും കൂട്ടിച്ചേർത്താണ് കിഴക്കൻ കേപ് രൂപീകരിച്ചത്. മഹാരഥന്മാരായ നിരവധി ദക്ഷിണാഫ്രിക്കൻ നേതാക്കളുടെ ജന്മസ്ഥലമാണ് കിഴക്കൻ കേപ്. നെൽസൺ മണ്ടേല, ഒലിവർ ടാംബോ, വാൾട്ടർ സിസുലു, ഗൊവാൻ മ്ബെകി, റെയ്മണ്ട് മ്ഹ്ലബ, റോബെർട് മങാലിസൊ സൊബൂക്വെ, ക്രിസ് ഹാനി, താബൊ മ്ബെകി, സ്റ്റീവ് ബികൊ, ബാൻതു ഹൊലൊമിസ, ചാൾസ് കോഗ്ലാൻ തുടങ്ങിയവർ അവരിൽ ചിലരാണ്.

## ഭൂമിശാസ്ത്രം
ഈസ്റ്റേൺ കേപ്പിന്റെ കിഴക്കും, തെക്കുമായി ഇന്ത്യൻ മഹാസമ്മുദ്രവും, പടിഞ്ഞാറും വടക്കുമായി മറ്റു പ്രവിശ്യകളും ലെസോത്തൊ എന്ന രാജ്യവും അതിരിടുന്നു. പ്രവിശ്യയുടെ പടിഞ്ഞാറൻ ഭാഗത്ത്  കൂടുതലായും കരൂ എന്നറിയപ്പെടുന്ന അർദ്ധ-മരു പ്രദേശമാണ്. എങ്കിലും തെക്കേയറ്റത്ത് ഇതിനു വിപരീതമായി ത്സിത്സിക്കാമ മേഖലയിൽ മഴക്കടുകൾ കണ്ടുവരുന്നു. പ്രവിശ്യയുടെ ഭൂരിഭാഗവും മലമ്പ്രദേശത്തിൽ പെടുന്നവയാണ്. സ്നീയുബെർഗ് (English: Snow Mountains), സ്റ്റോംബെർഗ്, വിന്റെർബെർഗ് and ഡ്രാക്കൻസ്ബെർഗ് (English: Dragon Mountains) എന്നിവ ഇവിടത്തെ പ്രധാന മലനിരകളാണ്. 3001മീറ്റർ ഉയരത്തിലുള്ള ബെൻ മൿദുയി ആണ് പ്രവിശ്യയിലെ ഏറ്റവും ഉയർന്ന ബിന്ദു. 
പ്രമാണം:East london beach1.jpg|ഈസ്റ്റ് ലണ്ടനിലെ കടൽത്തീരം
പ്രമാണം:Magwa Falls.jpg|മാഗ്വ വെള്ളച്ചാട്ടം
പ്രമാണം:Snow on Bankberg Mountains-001.jpg|മഞ്ഞ് മൂടിയ ബാങ്ക്ബെർഗ് മലനിര
 

## അവലംബം

വർഗ്ഗം:ദക്ഷിണാഫ്രിക്കയിലെ പ്രവിശ്യകൾ
1341

ഗ്രിഗോറിയൻ കാലഗണനാരീതി  പ്രകാരമുള്ള, പതിനാലാം നൂറ്റാണ്ടിലെ നാല്പത്തിഒന്നാം വർഷമായിരുന്നു **1341**.

## സംഭവങ്ങൾ
*
ഒരു കാലത്ത് ഇന്ത്യയിലെ പ്രധാനപ്പെട്ട തുറമുഖം എന്നു വിശേഷിപ്പിച്ചിരുന്ന** [[മുസിരിസ്]]** തുറമുഖം 1341 ൽ പെരിയാറിൽ ഉണ്ടായ വെള്ളപ്പൊക്കത്തെതുടർന്ന് അഴിമുഖത്ത് മണൽ വന്നു നിറഞ്ഞ് ഉപയോഗശൂന്യമായി . 
അതേസമയം ഇതേ വെള്ളപ്പൊക്കത്തിന്റെ ഫലമായി കൊച്ചിയിൽ സ്വാഭാവിക തുറമുഖം രൂപം കൊണ്ടു.

## ജനനങ്ങൾ
*

## മരണങ്ങൾ
*

## അവലംബം

വർഗ്ഗം:1341
വർഗ്ഗം:വർഷങ്ങൾ
ഫ്രീടൗൺ

പശ്ചിമാഫ്രിക്കൻ രാജ്യമായ സീറാ ലിയോണിന്റെ തലസ്ഥാനമാണ് **ഫ്രീടൗൺ**. പടിഞ്ഞാറൻ ആഫ്രിക്കയിലെ ഒരു പ്രധാന തുറമുഖനഗരമാണിത്. രാജ്യത്തെ ഏറ്റവും പ്രധാന സാമ്പത്തിക, സാംസ്കാരിക, രാഷ്ട്രീയകേന്ദ്രമായ ഫ്രീടൗൺ അറ്റ്ലാന്റിക് സമുദ്രത്തിന്റെ കരയിലാണ് നിലകൊള്ളുന്നത്.1792 മാർച്ച് 11ന് ആണ് ഫ്രീടൗൺ നഗരം സ്ഥാപിതമായത്. സീറാ ലിയോൺ നദി അറ്റ്ലാന്റിക് സമുദ്രത്തിൽ ചേരുന്നത് ഫ്രീടൗണിൽ വെച്ചാണ്. 2015 സെൻസസ് അനുസരിച്ച് ഫ്രീടൗൺ നഗരത്തിലെ ജനസംഖ്യ 1,050,301 ആണ്. ഇസ്ലാം മതം, ക്രിസ്തുമതം എനന്നിവയാണ് ഫ്രീടൗണിലെ പ്രധാന മതവിഭാഗങ്ങൾ.
## അവലംബം

## പുറത്തേക്കുള്ള കണ്ണികൾ
*
*
* 220 Years of Freetown.

വർഗ്ഗം:ആഫ്രിക്കയിലെ തലസ്ഥാനങ്ങൾ
വർഗ്ഗം:ആഫ്രിക്കയിലെ തുറമുഖനഗരങ്ങൾ
സക്കിയ നസ്സർ

ഫലസ്തീനിൽ നിന്നുള്ള പ്രമുഖ ഒളിമ്പിക് നീന്തൽ താരമാണ്  **സകിയ നസ്സർ** (English: **Zakiya Nassar**, sometimes spelled "Zakia" (), born April 2, 1987 in Bethlehem, Palestine),  
2008ൽ ചൈനയിലെ ബീജിങ്ങിൽ നടന്ന സമ്മർ ഒളിമ്പിക്‌സിൽ ഫലസ്തീനിനെ പ്രതിനിധീകരിച്ച് പങ്കെടുത്തു.
## അവലംബം

വർഗ്ഗം:നീന്തൽ താരങ്ങൾ
വർഗ്ഗം:പലസ്തീനിയൻ വനിതകൾ
വർഗ്ഗം:പലസ്തീൻ
വർഗ്ഗം:1987-ൽ ജനിച്ചവർ